Μαροκινές Συνταγές - Μαροκινή Κουζίνα | Argiro.gr\nΚουζίνες του Κόσμου Μαροκινή\nΗ Μαροκινή κουζίνα έχει έρθει για να μείνει. Έχοντας επιρροές από άλλες κουζίνες παγκοσμίου φήμης η μαροκινή καταφέρνει να συνδυάζει αποτελεσματικά μοναδικές γεύσεις δημιουργώντας απίθανους... περισσότερα\nΗ Μαροκινή κουζίνα έχει έρθει για να μείνει. Έχοντας επιρροές από άλλες κουζίνες παγκοσμίου φήμης η μαροκινή καταφέρνει να συνδυάζει αποτελεσματικά μοναδικές γεύσεις δημιουργώντας απίθανους συνδυασμούς. Οι πικάντικες νότες των μαροκινών συνταγών κερδίζει πολλούς υποστηρικτές και τα αρώματα που αναδύονται από τα πιάτα τα κάνουν ακαταμάχητα. Πολλά μαροκινά εστιατόρια ξεπηδούν σε συνοικίες αλλά όταν υπάρχουν οι αυθεντικές μαροκινές συνταγές από την Αργυρώ μπορείτε κι εσείς πολύ εύκολα στο σπίτι σας να δημιουργήσετε τα πιο νόστιμα πιάτα.\nΑυθεντικές Μαροκινές συνταγές που θα σας συναρπάσουν φτιαγμένες από τα χεράκια σας! Ένα ταξίδι γεύσεων με προορισμό το Μαρόκο μόλις ξεκινάει! Ανακαλύψτε τες!


Ανατροπή στα αίτια θανάτου άνδρα στο Μοναστηράκι - Prisma Radio\nHomeΕλλάδαΑνατροπή στα αίτια θανάτου άνδρα στο Μοναστηράκι\nΑνατροπή στα αίτια θανάτου άνδρα στο Μοναστηράκι\nΠάντως, από την Αστυνομία συνεχίζεται η έρευνα για την ταυτοποίηση των στοιχείων του νεκρού άντρα\nΚατέληξε το μεσημέρι της Παρασκευής ο άνδρας που βρέθηκε αιμόφυρτος και αναίσθητος στην αποβάθρα του Μετρό στο Μοναστηράκι. Αρχικά, οι πληροφορίες ήθελαν τον άνδρα να έχει μαχαιρωθεί, ωστόσο, οι γιατροί που τον εξέτασαν στο νοσοκομείο, διαπίστωσαν ότι δεν φέρει το παραμικρό τραύμα στο σώμα του.\nΓι’ αυτό οι γιατροί καταλήγουν ότι τα αίτια θανάτου του είναι παθολογικά και η αιμορραγία πιθανότατα οφείλεται σε ανεύρυσμα κοιλιακής αορτής. Ένα αίτιο που είναι αρκετά συνηθισμένο σε τοξικομανείς.\nΠάντως, από την Αστυνομία συνεχίζεται η έρευνα για την ταυτοποίηση των στοιχείων του νεκρού άντρα.\nΒρασνά: Παρέμβαση εισαγγελέα για τις αντιδράσεις στην εγκατάσταση μεταναστών σε ξενοδοχεία


Rihanna: Με αυτόν τον rapper είναι σε σχέση - Δείτε τους να ποζάρουν μαζί [εικόνα] | Ι LOVE STYLE\nRihanna: Με αυτόν τον rapper είναι σε σχέση - Δείτε τους να ποζάρουν μαζί [εικόνα]\nΗ επιβεβαίωση που ήρθε!\nΟ αμερικανός ράπερ A$AP Rocky ανακοίνωσε ότι είναι ζευγάρι με τη Rihanna και μάλιστα την χαρακτήρισε ως τον “έρωτα της ζωής” του.\nΟι φήμες περί σχέσης των δύο τραγουδιστών είχαν ξεκινήσει για πρώτη φορά το 2013, όταν ο ράπερ είχε συμμετάσχει στην περιοδεία της Rihanna Diamonds World Tour, ενώ είχαν συνεργαστεί και στο βίντεο κλιπ του ράπερ για το τραγούδι Fashion Killa.\nΔιαβάστε ακόμα: Η Rihanna τόλμησε να φορέσει το πιο περίεργο παπούτσι του οίκου Balenciaga\nΑπό τότε που ξεκίνησαν τη σχέση τους, οι δύο stars προσπαθούν να αποφύγουν τις κοινές δημόσιες εμφανίσεις ή να φωτογραφηθούν μαζί. Ο ράπερ, όμως, πλέον επιβεβαίωσε αυτό που όλοι γνώριζαν, λέγοντας μάλιστα ότι είναι “μία στο εκατομμύριο” και πως “νομίζω ότι όταν ξέρεις, το ξέρεις. Αυτή είναι η μία και μοναδική”.\nΟ ράπερ παραδέχτηκε ότι η Rihanna επηρέασε και το νέο του άλμπουμ στο οποίο θα συμμετέχει και ο βρετανός τραγουδιστής Morrissey. Η σχέση τους, σύμφωνα με δημοσιεύματα, ξεκίνησε πριν ένα χρόνο, αμέσως μετά τον χωρισμό της από τον δισεκατομμυριούχο Hassan Jameel. Μάλιστα, ο Rocky είχε συνεργαστεί με την Rihanna στην καμπάνια της για το Fenty Skin, για την οποία είχαν δώσει και πολλές κοινές συνεντεύξεις. Δείτε την εικόνα του ζευγαρίου πιο κάτω:


Αρχική σελίδαΆποψηΗ «πανδημία» στην Ελλάδα: Ελάχιστοι νεκροί και υπερβολική «τρέλα» – Κήρυξαν «εμφύλιο» για έναν ιό με θνητότητα 0,2%!\n«Στο γύψο» η χώρα για έναν ιό… που σκοτώνει ελάχιστους\nΈνα κλίμα τρομοκρατίας, τρέλας και παράνοιας ζούμε (ξανά) τον τελευταίο καιρό στην Ελλάδα, καθώς εξαιτίας της μετάλλαξης Δέλτα η κυβέρνηση έχει επιστρέψει στην κινδυνολογία και στην κρουσματολογία, όπως τη ζήσαμε κυρίως τον Μάρτιο του 2020.\nΥποχρεωτικοί εμβολιασμοί, μαγαζιά μόνο για εμβολιασμένους, απειλές και πολλά ακόμα… Τις τελευταίες ημέρες η κυβέρνηση έχει κηρύξει ανοιχτά «πόλεμο» στους ανεμβολίαστους και διχάζει την κοινωνία με τα μέτρα που παίρνει.\nΉδη οι ανεμβολίαστοι κατηγορούν τους εμβολιασμένους και οι εμβολιασμένοι τους μη εμβολιασμένους, «διαίρει και βασίλευε» που λέει και η ιστορική φράση.\nΤην ίδια ώρα οι αριθμοί είναι ξεκάθαροι και δείχνουν πως παρά το κλίμα τρομοκρατίας οι νεκροί από Covid-19 το τελευταίο χρονικό διάστημα είναι ελάχιστοι και σε αυτό έχουν συμβάλει τόσο ο εμβολιασμός και η φυσική ανοσία που έχει αποκτήσει ο πληθυσμός, όσο και η ίδια η νόσος που μετά από 2 χρόνια δείχνει λιγότερη θανατηφόρα, καθώς η μετάλλαξη Δέλτα είναι δέκα φορές λιγότερο θανατηφόρα από βρετανική και έχει δηλαδή θνητότητα περίπου 0,2%!\nΧαρακτηριστική η προχθεσινή ανακοίνωση του ΕΟΔΥ σύμφωνα με την οποία καταγράφηκαν 1.553 νέα κρούσματα (αριθμός υψηλός), αλλά μόλις 8 θάνατοι και 134 διασωληνωμένοι.\nΠαράλληλα θα πρέπει να τονίσουμε γι’ ακόμη μια φορά πως τα περισσότερα πλέον κρούσματα αφορούν νέους, οι οποίοι σε μεγάλο βαθμό περνούν χωρίς συμπτώματα τον κορωνοϊό.\nΤαυτόχρονα στην Ελλάδα πλέον έχει εμβολιαστεί το 52% του πληθυσμού (με μια δόση) και ένα μεγάλο ποσοστό των πολιτών έχει νοσήσει. Ουσιαστικά το 70% που επικαλείται η κυβέρνηση των λοιμωξιολόγων για να κτιστεί το τείχος ανοσίας έχει επιτευχθεί. Παρόλα αυτά, όπως έχουμε τονίσει στο pronews.gr, πολλοί επιστήμονες υποστηρίζουν πως ο κορωνοϊός είναι ένας ιός που μεταλλάσσεται και άρα δεν μπορείς να κτίσεις τείχος ανοσίας, αντιθέτως θα πρέπει να αντιμετωπιστεί όπως η γρίπη και ήδη πολλές χώρες έχουν αλλάξει στρατηγική.\nΗ ελληνική κυβέρνηση συνεχίζει να αρνείται την πραγματικότητα και επιβάλει δικτατορικά μέτρα για να αυξήσει τους εμβολιασμούς καταπατώντας ουσιαστικά κάθε ελευθερία του ανθρώπου, αφού τους αναγκάζει -με έμμεσο ή άμεσο τρόπο- να βάλουν φαρμακευτική ουσία στο σώμα τους χωρίς να το επιθυμούν. Κάτι το οποίο είναι αντίθετο με τις διεθνείς συνθήκες, αλλά και το Σύνταγμα των Ελλήνων.\nΝα σημειώσουμε πως με αυτό τον τρόπο η κυβέρνηση αποτρέπει τους πολίτες από το να πάνε στα εμβολιαστικά κέντρα, κάτι που φαίνεται και στα νούμερα των εμβολιασμένων, καθώς εδώ και αρκετές ημέρες ελάχιστοι πολίτες έχουν σπεύσει για να κάνουν το εμβόλιο. Η δράση φέρνει πάντα αντίδραση και αυτή τη στιγμή η κυβέρνηση έχει βάλει απέναντι της περίπου τον μισό πληθυσμό. Ήδη η ΝΔ έχει χάσει τα «κάστρα» της, πόση πολιτική φθορά ακόμα θα αντέξει;\nΚαι το μεγάλο ερώτημα είναι τελικά… γιατί; Αφού οι εμβολιασμένοι και μεταδίδουν και νοσούν, άρα το λεγόμενο «covid-free» δεν υπάρχει επί της ουσίας, και από τη στιγμή που ο ιός δείχνει να έκανε τον κύκλο του, γιατί η κυβέρνηση επιμένει στο να διχάζει την κοινωνία;\nΤα παρακάτω διαγράμματα είναι αποκαλυπτικά και δείχνουν ξεκάθαρα πως τα κρούσματα το τελευταίο χρονικό διάστημα (έχουν αυξηθεί και τα τεστ) έχουν αυξηθεί ραγδαία, παρόλα αυτά ο αριθμός των θανάτων παραμένει σε χαμηλά επίπεδα.\nΝομίζουμε πως κανείς δεν διαφωνεί πως οι αριθμοί που πρέπει να μας ενδιαφέρουν είναι αυτοί των νεκρών και των διασωληνωμένων.


Μικρή έρευνα για κάποιες μορφές ρατ...\nby Emmanouela Diakos...\nby George Thodis\nΠαρουσιαση της συμβουλου Αγαθης Γεωργιαδου\nΔειγματική διδασκαλία: 1ο ΓΕΛ Κορωπίου Οδυσσέα Ελύτη «Η τρελή ροδιά» Αγάθη Γεωργιάδου Σχολική Σύμβουλος Φιλολόγων\nΟδυσσέας Ελύτης (1911-1996)

Είναι το φιλολογικό ψευδώνυμο του Οδυσσέα Αλεπουδέλη. Γεννήθηκε στο Ηράκλειο της Κρήτης και καταγόταν από οικογένεια βιομηχάνων από τη Λέσβο. Το 1914 μετακόμισε με την οικογένειά του στην Αθήνα, όπου φοίτησε στη Νομική Σχολή του Πανεπιστημίου Αθηνών, χωρίς να ολοκληρώσει τις σπουδές του. Το 1935 συνδέθηκε στενά με τον Ανδρέα Εμπειρίκο και άρχισε να δημοσιεύει τα πρώτα του ποιήματα στο περιοδικό Νέα Γράμματα . Το 1940-1941 επιστρατεύτηκε με το βαθμό του ανθυπολοχαγού και πήγε στο μέτωπο της Αλβανίας. Απόρροια της ψυχικής έντασης που του προκάλεσε η εμπειρία αυτή ήταν οι ποιητικές συνθέσεις Άσμα Ηρωικό και Πένθιμο για το Χαμένο Ανθυπολοχαγό της Αλβανίας (1945) και Το Άξιον Εστί (1959), που του χάρισε το Α΄ Κρατικό Βραβείο ποίησης (1960). Από το 1948 ως το 1951 έζησε στην Ευρώπη, κυρίως στο Παρίσι, όπου γνωρίστηκε με σημαντικούς ποιητές και καλλιτέχνες (Μπρετόν, Ελυάρ, Πικάσσο, Καμύ κ.ά.). Το 1979 τιμήθηκε με το Βραβείο Νόμπελ Λογοτεχνίας της Σουηδικής Ακαδημίας.

\nΤα γνωρίσματα της ποίησής του

Από τις πρώτες ποιητικές συλλογές του, η ποίηση του Ελύτη εκπέμπει φως και αισιοδοξία. Κάθε ποίημά του αποτελείται ηχηρές λέξεις και λυρικές εικόνες. Εντυπωσιάζουν οι πρωτότυπες μεταφορές του, η βαθιά αρμονία κι η αυστηρή σφιχτοδεμένη μορφή. Με εφόδια από το ελληνικό παρελθόν τον Μακρυγιάννη και τον Παπαδιαμάντη και επηρεασμένος από τη λαϊκή παράδοση και την τέχνη του Θεόφιλου και του Π. Ζωγράφου, ο Ελύτης δημιούργησε μια ποίηση ξεχωριστή, δροσερή, εφηβική, ανανεωτική και δυναμική. Οι στίχοι του αντανακλούν την ελληνική φύση, το Αιγαίο, τη μυθική και ιστορική ελληνική παράδοση, τη χαρά της ζωής και του έρωτα. Ο Ελύτης είναι ο ποιητής των αισθήσεων, του ήλιου, της θάλασσας, της λυρικής μαγείας.

\nΟι σημαντικότερες ποιητικές συλλογές του

Προσανατολισμοί (1940) , Ήλιος ο Πρώτος (1943) , Άσμα ηρωικό και πένθιμο για το χαμένο Ανθυπολοχαγό της Αλβανίας (1945), Έξι και μία τύψεις για τον ουρανό (1960) , Το Φωτόδεντρο και η Δέκατη τέταρτη ομορφιά (1971) , Ήλιος ο Ηλιάτορας (1971) , Τα Ρω του Έρωτα (1972) , Μαρία Νεφέλη (1978) , Ο Μικρός Ναυτίλος (1985) , Δυτικά της Λύπης (1995) κ.ά. Δημοσίευσε επίσης μελέτες και δοκίμια, όπως Ανοιχτά Χαρτιά (1974) , Η μαγεία του Παπαδιαμάντη (1976) , Εν λευκώ (1992) κ.ά.

\nΟ υπερρεαλισμός

Λογοτεχνικό, καλλιτεχνικό και κοινωνικό-πολιτικό κίνημα που γεννήθηκε στη Γαλλία το 1924 με ιδρυτή τον Αντρέ Μπρετόν, που έγραψε και το μανιφέστο του. Οι οπαδοί του, οι υπερρεαλιστές (ή σουρεαλιστές) ήταν επηρεασμένοι από την πολιτικο-κοινωνικο-οικονομική θεωρία του μαρξισμού και φιλοδοξούσαν να αλλάξουν τον κόσμο. Με την επίδραση, επίσης, της ψυχανάλυσης του Φρόιντ επιχείρησαν να αναδείξουν τον κόσμο του ονείρου και να απελευθερώσουν τη φαντασία, χρησιμοποιώντας ως μέσα την ύπνωση και την αυτόματη γραφή, που άφηνε το μηχανισμό της τύχης να προσδιορίσει τη μορφή και το περιεχόμενο του λογοτεχνικού κειμένου. Το ποίημα γραφόταν χωρίς προκαθορισμένο στόχο και χωρίς να υπακούει σε κανόνες της λογικής, με στόχο να αναδειχτεί ο κόσμος του υποσυνειδήτου, «οι σκοτεινοί θάλαμοι της ψυχής».

\nΗ αυτόματη γραφή

Με την αυτόματη γραφή ο στόχος ήταν να γκρεμιστεί η ιδεολογία, η τάξη του λόγου και οι αξίες που βρίσκονταν στο υπόβαθρο της αστικής ποίησης και να αναδειχθούν οι πρωτογενείς δυνάμεις που κρύβει το ασυνείδητο. Η αυτόματη γραφή έδωσε μια καινούρια πνοή στις λέξεις, τις άφησε να αποκτήσουν δική τους ζωή, ανεξάρτητη από τα πράγματα που εκφράζουν, να έλκονται από άλλες λέξεις, δημιουργώντας «μαγνητικά πεδία» και άπειρους συνδυασμούς (Αμπατζοπούλου). Το αποτέλεσμά της είναι μια αλυσίδα ανόμοιων εικόνων που ξαφνιάζουν και αποκαλύπτουν την κρυμμένη πραγματικότητα.

\nΟ ελληνικός υπερρεαλισμός

Στην Ελλάδα ο σημαντικότερος εκπρόσωπος του υπερρεαλισμού είναι ο Ανδρέας Εμπειρίκος (1901-1975), που έκανε την πρώτη εμφάνισή του με τη συλλογή Υψικάμινος (1935). Με τη συλλογή του Νίκου Εγγονόπουλου (1907-1985) Μην ομιλείτε εις τον Οδηγόν, που δημοσιεύτηκε το 1938, προκαλείται σημαντική αντίδραση στον υπερρεαλισμό. Αντίθετα, έγινε δεκτή με ευμένεια η υπερρεαλιστική ποιητική συλλογή του Οδυσσέα Ελύτη Προσανατολισμοί (1940) καθώς και Ήλιος ο πρώτος (1943), με τις οποίες ο ποιητής είχε μυηθεί στο νέο επαναστατικό κίνημα. Ωστόσο ο Οδυσσέας Ελύτης δεν θεωρείται γνήσιος υπερρεαλιστής, ούτε και ο ίδιος δεχόταν αυτό τον τίτλο, όπως φαίνεται από τα Ανοιχτά Χαρτιά . Στις κατοπινές συνθέσεις του, ιδιαίτερα τις μεγάλες, υπάρχει αυστηρή δομή και πειθαρχημένος λόγος, που δεν αποτελούν γνωρίσματα του υπερρεαλισμού.

\nΗ ποιητική συλλογή Προσανατολισμοί

Το ποίημα «Η τρελή ροδιά» προέρχεται από τη συλλογή Προσανατολισμοί και συγκεκριμένα από την τελευταία ενότητά της με τίτλο «Η θητεία του καλοκαιριού». Με τη συλλογή αυτή ο Ελύτης «προσανατολίζεται» σταθερά προς μια ιδεατή ονειροποίηση του κόσμου, προς μια νέα αίσθηση της ελληνικής φύσης, προς την επανασύνδεση του εγώ με την οπτική πραγματικότητα, προς τη διατύπωση νέων δυνάμεων αισιοδοξίας και ζωής, προς τη συνείδηση και προς το υποσυνείδητο (Καραντώνης).

\n«Η τρελή ροδιά»

Το ποίημα αυτό θεωρείται το ωριμότερο της συλλογής Προσανατολισμοί . Όλο το ποίημα βασίζεται σ’ ένα λυρικό ερωτηματικό που επανέρχεται σε όλο το ποίημα σα μουσικό μοτίβο και δένει μεταξύ τους λαμπρές συστοιχίες εικόνων (Καραντώνης). Με το σύμβολο της ροδιάς ο ποιητής εκφράζει μέσα από μεθυστικές εικόνες που απεικονίζουν τη γέννηση μιας μέρας το πάθος του για την ομορφιά της ζωής και τον έρωτα.

\nΟ τίτλος:

Επικεντρώνεται στη ροδιά που αποτελεί σύμβολο της γονιμότητας και της εύθραυστης ομορφιάς. Με το επίθετο «τρελή» η ροδιά προσωποποιείται σε κορίτσι κι απεικονίζεται συνειρμικά σε μια κατάσταση διαρκούς κίνησης, σαν να την τρελαίνει ο νοτιάς, και παρακάμπτοντας στην «τρέλα» της τη σύνεση που επιβάλλουν οι κοινωνικοί θεσμοί, εξακτινώνει τη ζωογόνο επιρροή της στον κόσμο ( Vitti ).

\nΟ υπότιτλος (το μότο):

Προδιαθέτει για την ευχάριστη διάθεση και το γρήγορο ρυθμό του ποιήματος. «Με μια ανάσα» ο ποιητής εκφράζει την ύψιστη κατάφασή του προς τη ζωή και τη φύση.

\nΗ δομή:

Το ποίημα έχει σφιχτοδεμένη δομή: αποτελείται από έξι στροφές Χ έξι στίχους (σύνολο 36). Οι στροφές δένονται μεταξύ τους με τον στίχο-μοτίβο «πέστε μου είναι η τρελή ροδιά» που επαναλαμβάνεται έντεκα φορές (στ. 2, 4, 9, 11-12, 15, 17, 19, 23, 26, 29, 35-36). Ο ποιητής με τη ρητορική ερώτησή του (το πρωινό ερωτηματικό) απευθύνεται απρόσωπα σε όλους όσους τον ακούν ζητώντας τη συγκατάθεσή τους.

\nΟ ποιητικός λόγος:

Είναι χειμαρρώδης, ένα λυρικό παραλήρημα, μια ροή παραστάσεων και εικόνων.

\nΟ συμβολισμός:

Μέσα από μια σειρά μετωνυμίες («καρποφόρο γέλιο», «ξεθηλυκώνει τα μεταξωτά» κ.ά.), στις οποίες εναλλάσσονται οι φυσικές και ανθρώπινες ιδιότητες, δημιουργεί ο ποιητής μια γόνιμη αμφισημία: την κόρη/ροδιά, στην οποία έχουν δοθεί πολλές ερμηνείες, όπως ότι συμβολίζει την ποίηση (ποιητική ευεξία) που μεταμορφώνει τον κόσμο , «το μυστικό ρεύμα της ζωής» που καρπίζει κι ανανεώνει τα πάντα, την ψυχική μέθη του ποιητή μπροστά στο πανόραμα ενός ονειρικού κόσμου, μια αναδίπλωση στον κόσμο των αισθήσεων και τον κόσμο μέσα μας κτλ..

\nΗ εικονοποιία: Στην πρώτη στροφή

απεικονίζεται ένα καλοκαιρινό αιγαιοπελαγίτικο τοπίο που μόλις αντικρίζει το φως μιας καινούριας μέρας. Η προσωποποιημένη ροδιά, με την κάτασπρη φυλλωσιά της και το ρόδινο χρώμα του καρπού της συνδυάζεται στη φαντασία του ποιητή με τα ρόδινα χρώματα της αυγής. Η τρελή ροδιά που τη φυσάει ο άνεμος σκορπίζει σε όλη τη φύση ευφρόσυνη πρωινή διάθεση.

\nΣτη δεύτερη στροφή

Μαζί με τη μέρα, ξυπνούν και οι κάμποι, ενώ τα κορίτσια κοιμούνται κι ονειρεύονται πως ολόγυμνα θερίζουν τα τριφύλια (βοτάνια της αγάπης). Κι η τρελή ροδιά, που εκπροσωπεί εδώ την ερωτική διάθεση, γεμίζει τα πανέρια τους με φώς και μεταμορφώνει τα ονόματά τους σε κελαηδισμούς, αντιμάχεται τη «συννεφιά» της ζωής και του κόσμου με τον αισθησιασμό της.

\nΣτην τρίτη στροφή

Η τρελή ροδιά «καλπάζοντας» ξέφρενα γεμίζει με ελπίδα και αισιοδοξία την όμορφη μέρα που ξημερώνει, καθώς ο ήλιος ετοιμάζεται να ανατείλει δημιουργώντας στον ορίζοντα χιλιάδες ιριδισμούς.

\nΣτην τέταρτη στροφή

Η τρελή ροδιά επενεργεί στην «εγκυμονούσα» θάλασσα και στα καράβια που φεύγουν για μακρινές ακρογιαλιές, χαιρετώντας τα από μακριά, ανάβοντας «φωτιά» στο βάθος του ορίζοντα.

\nΣτην πέμπτη στροφή

Απλώνει το φως της σε όλο τον ουρανό και τον πλημμυρίζει με χρώματα και χαρούμενους ήχους εμφυσώντας ερωτική ορμή.

\nΣτην έκτη στροφή

Η τρελή ροδιά κορυφώνοντας την αισθησιακή επενέργειά της στην ανοιξιάτικη και καλοκαιρινή φύση, εμποτίζει τα πάντα με ένα βαθύ αίσθημα ευφορίας, διαλύει τα μαύρα σκοτάδια της ζωής, μεταμορφώνοντάς τα με τη νιότη, τη δροσιά και το ερωτικό της σφρίγος.

\nΗ φύση και ο Ελύτης

Η ελληνική φύση είναι οργανικό στοιχείο στην ποίηση του Ελύτη, ύπαρξη οντολογική (Καραντώνης). Αποτελεί ένα σύνολο φαινόμενων που έχουν ως χαρακτηριστικό γνώρισμά τους την αέναη κίνηση. Τα φυσικά στοιχεία έχουν ανθρώπινες ιδιότητες, συμπλέκονται με τους ανθρώπους.

\nΤα υπερρεαλιστικά στοιχεία του ποιήματος

Παρατηρούμε ότι ο Ελύτης αντλεί από τον υπερρεαλισμό τη μαγεία των λέξεων, τη μεταφορική χρήση τους και την άλογη σύνδεσή τους, την έμφαση στις αισθήσεις. Από μορφική άποψη δανείζεται την αστιξία: είναι χαρακτηριστικό ότι στο ποίημα χρησιμοποιείται μόνο το ερωτηματικό, που προαναγγέλλεται άλλωστε στον υπότιτλο.

Τι δεν οφείλει στον υπερρεαλισμό: τη λογική συγκρότηση, τη σφιχτοδεμένη αρμονική μορφή.

\nΟι επιδράσεις και ο στόχος

Νεότεροι μελετητές έχουν επισημάνει την επίδραση που άσκησε στον Ελύτη την εποχή αυτή ο θαυμαστός κόσμος του Disney , ο παραμυθένιος, ονειρικός κόσμος της φαντασίας, της παιδικής αφέλειας και των προσωποποιημένων δέντρων. Η εμψύχωση (εξανθρωπισμός) του φυσικού κόσμου και η ανασύνθεση μιας αισιόδοξης όψης της πραγματικότητας αποτελούν βασικά στοιχεία στο ποίημα. «Στόχος είναι η συμφιλίωση του ανθρώπου με τη φύση, η επιστροφή σε μια θετική αντιμετώπιση των πραγμάτων με πρότυπο την αθώα εμπιστοσύνη με την οποία τα παιδιά προσεγγίζουν τα φυσικά στοιχεία και τα φαινόμενα της ζωής» (Κουτριάνου).

\nΕΡΓΑΣΙΕΣ

Να αναζητήσετε ποιήματα που έχουν ως θέμα τους ένα δέντρο ή λουλούδι, π.χ. Λ. Μαβίλη «Η ελιά», Γ. Βιζυηνού, «Η ανεμώνη», Κ. Παλαμά, «Ρόδου μοσκοβόλημα», «Η φοινικιά», Τ. Άγρα, «Πανσέδες», Ν. Βρεττάκου, «Η αμυγδαλιά», Μ. Σαχτούρη, «Πορτοκαλιά», Χρ. Λάσκαρη, «Το κυπαρίσσι και η τριανταφυλλιά» κ.ά., να τα διαβάσετε και να συζητήσετε με τους συμμαθητές σας τον τρόπο με τον οποίο εμπνέουν τους ποιητές. Με δεδομένο ότι το θέμα αυτό σπανίζει στη μεταπολεμική ποίηση, να προσπαθήσετε να δώσετε κάποια εξήγηση.

\nΠοιες θεματικές και μορφικές αντιστοιχίες μπορείτε να επισημάνετε με την «Τρελή ροδιά»:

Οδυσσέα Ελύτη: Η Πορτοκαλένια

Τόσο πολύ τη μέθυσε ο χυμός του ήλιου Που έγειρε το κεφάλι της και δέχτηκε να γίνει, Σιγά-σιγά: η μικρή Πορτοκαλένια!

Έτσι καθώς γλαυκόλαμψαν οι εφτά ουρανοί, Ετσι καθώς αγγίξαν μια φωτιά τα κρύσταλλα, Ετσι καθώς αστράψανε χελιδονοουρές, Σάστισαν πάνω οι άγγελοι και κάτω οι κοπελιές, Σάστισαν πάνω οι πελαργοί και κάτω τα παγόνια, Κι όλα μαζί συνάχτηκαν κι όλα μαζί την είδαν, Κι όλα μαζί τη φώναξαν: Πορτοκαλένια!

Μεθάει το κλήμα κι ο σκορπιός, μεθάει ο κόσμος όλος, Ομως της μέρας η κεντιά τον πόνο δεν αφήνει. Τη λέει ο νάνος ερωδιός μέσα στα σκουληκάκια, Τη λέει ο χτύπος του νερού μες στις χρυσοστιγμές, Τη λέει κ' η δρόσο στου καλού βοριά το απανωχείλι:

Σήκω μικρή, μικρή, μικρή Πορτοκαλένια! Όπως σε ξέρει το φιλί κανένας δεν σε ξέρει. Μήτε σε ξέρει ο γελαστός Θεός, Που με το χέρι του ανοιχτό στη φλογερή αντηλιά Γυμνή σε δείχνει στους τριανταδυό του ανέμους!

( Ήλιος ο Πρώτος )

\nΜικρή έρευνα για κάποιες μορφές ρατσισμού


ANT1.com.cy | Σκηνές χάους στις ΗΠΑ: Στο καταφύγιο του στο Λευκό Οίκο ο Τραμπ και η οικογένεια του [ΦΩΤΟΣ + BINTEO]\nΠΡΟΗΓΟΥΜΕΝΟΕντόπισαν σε οικίες συλληφθέντων δυο φυτά κάνναβης και διάφορα τεκμήρια ΕΠΟΜΕΝΟΜπούκαραν σε περίπτερο, ακινητοποίησαν την υπάλληλο και έκλεψαν χρήματα από το ταμείο [ΒΙΝΤΕΟ]\nΣυγκρούσεις και φωτιές απέναντι από το Λευκό Οίκο, διαδηλώσεις και επεισόδια σ’ όλη την Αμερική για το θάνατο του Τζόρτζ Φλούντ.\nΣκηνές χάους στις Ηνωμένες Πολιτείες. Για τρίτο συνεχόμενο βράδυ πολλές μεγαλουπόλεις βίωσαν μεγάλες κινητοποιήσεις και επεισόδια, καθώς για 6η μέρα συνεχίστηκαν οι αντιδράσεις για τον φόνο του Αφροαμερικανού Τζορτζ Φλόιντ.\nΘέατρο επεισοδίων έγινε τα τελευταία 24ωρα και η περιοχή γύρω από τον Λευκό Οίκο με διαδηλωτές να πολιορκούν το κτήριο ανεβάζοντας στο κόκκινο το επίπεδο συναγερμού.\nΧθες το βράδυ αστυνομικοί έκαναν εκτεταμένη χρήση δακρυγόνων για να διαλύσει τους συμμετέχοντες σε διαδήλωση εναντίον μπροστά στον Λευκό Οίκο, καθώς ξέσπασαν εκ νέου επεισόδια σε διάφορες περιοχές της Ουάσινγκτον.\nΟ Τραμπ επέρριψε ευθύνες στην οργάνωση «Antifa»\nΣυνεχίζει να ρίχνει λάδι στη φωτιά ο Αμερικανός Πρόεδρος. Ο Ντόναλτν Τραμπ χαρακτήρισε όσους διαμαρτύρονται εγκληματίες που ατιμάζουν την μνήμη του Φλόιντ. Ενώ επιτέθηκε στον Δημοκρατικό δήμαρχο της Μινεάπολις, χαρακτηρίζοντάς τον ριζοσπάστη αριστερό και προειδοποίησε ότι θα χρησιμοποιηθούν πυροβόλα όπλα.\nΜέσω του Twitter ανακοίνωσε ότι θα χαρακτηρίσει το κίνημα Antifa, το οποίο στηρίζει τις διαδηλώσεις διαμαρτυρίας, τρομοκρατική οργάνωση. Ο πρόεδρος Τραμπ επιρρίπτει σ’ αυτό το κίνημα και σε άλλους ριζοσπάστες εξτρεμιστές, όπως τους αποκαλεί, τις ταραχές που ξεσπούν κατά την διάρκεια ειρηνικών διαδηλώσεων για τον φόνο του Τζορτζ Φλόιντ από λευκούς αστυνομικούς.\nΣε ανάρτησή του στο twitter, έγραψε με κεφαλαία γράμματα Νόμος και τάξη, ενώ σε επόμενο Tweet του έκανε λόγο για Fake News, χωρίς να είναι ξεκάθαρο σε τι αναφέρεται.\nΣε επιφυλακή τέθηκε η εθνοφρουράς τη Μινεσότα\nΟι μαζικές διαδηλώσεις, οι εμπρησμοί περιπολικών, αλλά και καταστημάτων και αυτοκινήτων σε δεκάδες πόλεις, έθεσαν σε επιφυλακή την Εθνοφρουρά στη Μινεσότα για πρώτη φορά μετά τον Β’ Παγκόσμιο Πόλεμο. Ενώ επεβλήθη απαγόρευση κυκλοφορίας. Το Πεντάγωνο ανακοίνωσε ότι έχει θέσει στρατιωτικές μονάδες σε ετοιμότητα τεσσάρων ωρών, σε περίπτωση που ζητηθεί η συνδρομή τους από τον κυβερνήτη της Μινεσότα.\nΝα αναφέρουμε ότι χιλιάδες άτομα διαδήλωσαν και στη Νέα Υόρκη. Μεγάλο πλήθος πορεύθηκε από το Μπρούκλιν στο Μανχάταν και έκλεισε τη γέφυρα του Μπρούκλιν. Το Σάββατο το βράδυ καταστράφηκαν 27 αστυνομικά αυτοκίνητα και πολλές βιτρίνες καταστημάτων, ενώ συνελήφθηκαν 300 άτομα. Μεταξύ αυτών και η κόρη του δημάρχου.\nΗ 25χρονη κόρη του δημάρχου τέθηκε υπό κράτηση, αφού οι Αστυνομικές αρχές κήρυξαν παράνομη τη συγκέντρωση πολιτών στη συμβολή της 12ης Οδού και της λεωφόρου Μπρόντγουεϊ στο Μανχάταν.


Mε 364.200 ευρώ ενισχύεται ο Δήμος Ιωαννιτών Ελισάφ:Ανεπαρκής η χρηματοδότηση - EPIRUS TV NEWS\nMε 364.200 ευρώ ενισχύεται ο Δήμος Ιωαννιτών Ελισάφ:Ανεπαρκής η χρηματοδότηση\nepirustvnews 8/18/2021 02:50:00 μ.μ.\nΣτο μεταξύ, με 364.200 ευρώ ενισχύεται ο Δήμος Ιωαννιτών μετά την υπουργική απόφαση για νέα έκτακτη χρηματοδότηση προς τους Δήμους, ύψους 50 εκατομμυρίων ευρώ, που υπέγραψε ο αναπληρωτής υπουργός Εσωτερικών, Στέλιος Πέτσας. Όπως αναφέρεται στην απόφαση, η έκτακτη χρηματοδότηση δίνεται για ενίσχυση της ρευστότητας των Δήμων λόγω της μείωσης των εσόδων τους, ως απόρροια των μέτρων που εφαρμόστηκαν για την αντιμετώπιση των αρνητικών συνεπειών του κορωνοϊού.\nΟ Δήμαρχος χαρακτήρισε σημαντική κάθε ενίσχυση του Δήμου Ιωαννιτών, ωστόσο σημείωσε ότι η έκτακτη αυτή χρηματοδότηση είναι ανεπαρκής για την κάλυψη των ιδιαίτερα αυξημένων αναγκών που αντιμετωπίζει η Τοπική Αυτοδιοίκηση το τελευταίο διάστημα.\n«Χαρακτηριστικό παράδειγμα της ασυνέπειας της πολιτείας είναι η επιχορήγηση των Δήμων για την πρόσληψη σχολικών καθαριστριών, η οποία είναι μικρότερη σε σχέση με τις πραγματικές ανάγκες. Αντιλαμβάνεστε ότι για να μπορέσουν να λειτουργήσουν τα σχολεία μας χωρίς κανένα πρόβλημα υπό αυτές τις υγειονομικές συνθήκες, η επάρκεια σε σχολικές καθαρίστριες είναι απαραίτητη. Γι’ αυτό τον λόγο, η ΚΕΔΕ διεκδικεί περισσότερους πόρους από το Υπουργείο, καθώς δεν αποτελεί σωστή πρακτική να μεταθέτεις τις δικές σου ευθύνες για τη λειτουργία των σχολείων στην Τοπική Αυτοδιοίκηση» ανέφερε ο Δήμαρχος.\nΗ έκτακτη χρηματοδότηση θα καλύψει κυρίως έκτακτες ανάγκες των Νομικών Προσώπων του Δήμου.\nMε 364.200 ευρώ ενισχύεται ο Δήμος Ιωαννιτών Ελισάφ:Ανεπαρκής η χρηματοδότηση Reviewed by epirustvnews on 8/18/2021 02:50:00 μ.μ. Rating: 5


«Δεν είμαι "πρόσφυγας". Είμαι ένας άνθρωπος όπως εσείς.» - Metadrasi.org\nΣε κλίμα συγκίνησης εγκαινιάστηκε χθες το πρωί, στην είσοδο του Αρείου Πάγου, η φωτογραφική έκθεση της ΜΕΤΑδρασης “Chios Land” με έργα του Μουσταφά Ομάρ, εφήβου από τη Συρία, που ζει στη Δομή Φιλοξενίας Ασυνόδευτων Ανηλίκων της ΜΕΤΑδρασης στη Χίο.\nΜε θερμά λόγια μίλησαν για το Μουσταφά και τα έργα του, καθώς και για τη σημασία της στήριξης των ασυνόδευτων παιδιών στην Ελλάδα, ο Πρόεδρος του Αρείου Πάγου Βασίλειος Πέππας, η Εισαγγελέας του Αρείου Πάγου Ξένη Δημητρίου, η Πρόεδρος της ΜΕΤΑδρασης Λώρα Παππά, η Εισαγγελέας Πρωτοδικών Χίου Σπυριδούλα Σταυράτη, η Υπεύθυνη της Δομής Φιλοξενίας Ασυνόδευτων Ανηλίκων της ΜΕΤΑδρασης στη Χίο Ματίνα Σολωμάκου και ο Επικεφαλής της Προσφυγικής και Μεταναστευτικής Ανταπόκρισης της UNICEF στην Ελλάδα Lucio Melandri.\nΟ Μουσταφά απευθύνθηκε στο κοινό λέγοντας:\n«Πρόθεσή μου είναι να σας δείξω ότι πίσω από την ταμπέλα “πρόσφυγας” παραμένουν άνθρωποι με συναισθήματα χαράς ή λύπης, όπως όλοι εμείς εδώ.»\nΕπισκεφθείτε κι εσείς την ιδιαίτερη αυτή έκθεση. Ο Μουσταφά θα χαρεί να μοιραστείτε μαζί του τις εντυπώσεις σας στο βιβλίο επισκεπτών!\nΕυχαριστούμε θερμά την Εισαγγελία του Αρείου Πάγου για την ευγενική πρόσκληση και φιλοξενία της έκθεσης, καθώς και για τη στήριξη στις προσπάθειές μας για την προστασία των ασυνόδευτων παιδιών.


Γιατί πρέπει να ασκείστε όταν κάνετε δίαιτα\nΠρώτη καταχώρηση: Πέμπτη, 4 Ιουλίου 2019, 22:33\nΟι ερευνητές αναφέρουν στο περιοδικό Cell Metabolism ότι ο συνδυασμός αερόβιας άσκησης με αντιστάσεις βοηθά τους ηλικιωμένους παχύσαρκους να διατηρήσουν τη μυϊκή μάζα καθώς χάνουν βάρος μέσω δίαιτας.\nΗ μελέτη έδειξε ότι τα άτομα που ολοκλήρωσαν αυτές τις ασκήσεις είχαν αυξημένη σύνθεση μυϊκής πρωτεΐνης και διατήρησαν την ποιότητα των μυών τους.\nΟι ερευνητές χρησιμοποίησαν μοριακές και κυτταρικές τεχνικές για να αξιολογήσουν τις αλλαγές στη σύνθεση των μυϊκών πρωτεϊνών και τη μυοκυτταρική τους ποιότητα.\nΈνα υποσύνολο συμμετεχόντων - 47 ετών από το αρχικό 160 - συμφώνησαν να υποβληθούν σε βιοψίες μυών πριν και μετά από έξι μήνες παρέμβασης για να βρεθεί πώς επηρεάστηκε ο μυϊκός τους ιστός. Οι συμμετέχοντες ήταν άντρες και γυναίκες με μέσο όρο μεταξύ 69 και 72 ετών αντίστοιχα.\nΟι αερόβιες δραστηριότητες περιλάμβαναν περπάτημα στο διάδρομο, στατικό ποδήλατο και αναρρίχηση στα σκαλοπάτια, με τους συμμετέχοντες να φτάνουν στο 65% περίπου του μέγιστου καρδιακού τους ρυθμού. Η άσκηση αντιστάσεων αποτελούταν από 1-3 σετ 8 έως 12 επαναλήψεων σε εννέα μηχανές ανύψωσης βάρους άνω και κάτω σώματος.\n«Τα ευρήματά μας έδειξαν ότι παρά την αρνητική ενεργειακή ισορροπία από την απώλεια βάρους που προκαλείται από τη διατροφή, η άσκηση από ενήλικες μεγαλύτερης ηλικίας με παχυσαρκία συμβάλλει στη διατήρηση της μυϊκής μάζας, στη βελτίωση της σωματικής λειτουργίας και στη μείωση της αδυναμίας», είπαν οι επιστήμονες.\nΗ μελέτη διαπίστωσε ότι ο ρυθμός σύνθεσης των μυϊκών πρωτεϊνών των συμμετεχόντων αυξήθηκε περισσότερο με την άσκηση αντίστασης και τον συνδυασμό αερόβιας άσκησης και αντιστάσεων. Η συνδυασμός συνδέθηκε επίσης με τη χαμηλότερη έκφραση γονιδίων που σχετίζονται με την μυϊκή ατροφία.\nΟι ερευνητές είπαν ότι σε ηλικιωμένους παχύσαρκους, ο συνδυασμός αερόβιας άσκηση και άσκησης αντιστάσεων είναι ανώτερος για τη διατήρηση της μυϊκής μάζας κατά τη διάρκεια μιας περιόδου απώλειας βάρους.\nΤελευταία ενημέρωση: Πέμπτη, 4 Ιουλίου 2019, 22:33\nΗ σχέση της γλυκόζης με τον παράγοντα μακροζωίας SIRT1\nΈκανε ελεύθερη πτώση σε ηλικία 103 ετών και έσπασε το ρεκόρ Γκίνες


ΕΝΑΣ ΑΙΩΝΑΣ ΙΣΤΟΡΙΑΣ ΣΤΑ ΑΖΗΤΗΤΑ ΤΗΣ ΒΟΥΛΗΣ! Τυχαία βρήκαν αρχεία της δικτατορίας! - CrashOnline.gr\nΕΝΑΣ ΑΙΩΝΑΣ ΙΣΤΟΡΙΑΣ ΣΤΑ ΑΖΗΤΗΤΑ ΤΗΣ ΒΟΥΛΗΣ! Τυχαία βρήκαν αρχεία της δικτατορίας!\n14. Νοεμβρίου, 2017 Παρασκήνιο\tΕκτύπωσηΜέγεθος Κειμένου:\nΤεκμήρια της περιόδου 1897-1977 εντοπίστηκαν σε χώρο της Βουλής που δεν ήταν επισκέψιμος για δεκαετίες.\nΕΙΝΑΙ ΝΑ ΤΡΑΒΑΣ ΤΑ ΜΑΛΛΙΑ ΣΟΥ! 500 τροπολογίες κατατέθηκαν τους τελευταίους 21 μήνες ΒΟΥΚΙΝΟ ΣΤΗ ΒΟΥΛΗ: Ποιος… θυμιατίζει τους διαδρόμους για να φύγουν τα… δαιμόνια


Μετά την συνάντηση του Έλληνα πρωθυπουργού με τον Αμερικανό πρόεδρο, είναι πλέον προφανές πως η Ελλάδα με τον ένα ή τον άλλον τρόπο θα αποκτήσει κάποια στιγμή μαχητικά F-35. Καθώς ήταν ξεκάθαρο πως ενδιαφερόμαστε για μια Μοίρα, φαίνεται πως η Ελλάδα έχει ξεκινήσει τις διερευνητικές διαδικασίες για την αγορά 12 ως 24 αεροσκαφών (οι Μοίρες F-35 διεθνώς έχουν 12 αεροσκάφη συνήθως, πλην της IAF που έχει 25, αν και φαίνεται πως η ΠΑ θα ακολουθήσει την ισραηλινή πρακτικη)\nΈτσι, φρόντισε, μπροστά σε ένα Πρόεδρο που ενδιαφέρεται σφοδρά για τις εξαγωγές οπλικών συστημάτων από τη χώρα του, να προσφέρει κι αυτός “κάτι”, όπως άλλωστε είχε κάνει και ο προκάτοχός του, Αλέξης Τσίπρας στην επίσκεψή του στο Λευκό Οίκο. Ο τότε πρωθυπουργός, είχε “συμφωνήσει” για τον εκσυγχρονισμό των F-16, χωρίς καν να το έχει ανακοινώσει στη κοινοβουλευτική ομάδα του κόμματός του. Ήταν μια έξυπνη κίνηση, που προφανώς μεγιστοποίησε τα αποτελέσματα την τότε συνάντησης, αφού ο Τραμπ κατάφερε να βγει και να πει “κοιτάξτε, ακόμη και από αυτούς πήραμε συμβόλαιο”. Ξαναλέμε πως ήταν από τις καλύτερες τρίπλες της τότε κυβέρνησης.\nΑΤ-1, πρώτο τουρκικό F-35A\nΌταν ο Έλληνας πρωθυπουργός μίλησε για συμμετοχή στο πρόγραμμα των F-35, προφανώς (και λογικά) αναφερόταν στην πιθανότητα η Ελλάδα να αναλάβει κάποιο μικρό υποκατασκευαστικό, και όχι να γίνει εταίρος. Το θέμα όμως είναι πως ακόμη κι αν η Ελλάδα πάρει μια Μοίρα των 12, 16 ή και 24 αεροσκαφών, σημαίνει πως ακόμη και με τα διπλά, δύσκολα η ΠΑ θα έχει παραπάνω από 120 σύγχρονα αεροσκάφη, τη στιγμή που δεν μπορούμε να κάνουμε “δουλειά” με λιγότερα από 150 μαχητικά. Οι τουρκικοί αριθμοί είναι “αμείλικτοι”, και αν πρέπει να πετάμε σε όλα τα μέτωπα, χρειαζόμαστε “αριθμούς”.\nΤο πρόγραμμα των F-16C/D Block 50 θα ωριμάσει και θα υπογραφεί λογικά εντός του έτους, καθώς ακόμη η ΠΑ και η LM δεν έχουν οριστική συμφωνία για τα αεροσκάφη αυτά, κι ενώ είναι ανοιχτά πολλά θέματα (όπλα των F-16V, F-35 κοκ). Το θέμα είναι πως η ΠΑ θα εκμεταλλευτεί τις πολύ καλές τιμές που έχουν κλειστεί για τα 84 F-16V. Σε κάθε περίπτωση, η υλοποίηση αυτού του σχεδίου σημαίνει πως η μελλοντική ΠΑ θα έχει σαν κορμό 122 ή 123 F-16V και αριθμό F-35.


Ιωάννινα: Έργα βιώσιμης κινητικότητας και εξοικονόμησης πόρων - Ecozen\nΑρχική Επιλεγμένα Ιωάννινα: Έργα βιώσιμης κινητικότητας και εξοικονόμησης πόρων\nΙωάννινα: Έργα βιώσιμης κινητικότητας και εξοικονόμησης πόρων\n22 Δεκεμβρίου 2019 - 15:08\nΤα Ιωάννινα έχουν μπει δυναμικά στον αγώνα της πράσινης ανάπτυξης.\nΜετά την ανάδειξη του κάστρου, και την εγκατάσταση κάδων βιοαποδομήσιμων απορριμμάτων για τα οποία έγραψε και το Ecozen, σειρά έχουν τρεις μεγάλες παρεμβάσεις που αναμένεται να αλλάξουν την εικόνα της πόλης και να βελτιώσουν την ποιότητα ζωής των κατοίκων της.\nΠρόκειται για έργα που έχουν ενταχθεί στο Επιχειρησιακό Πρόγραμμα «Ήπειρος» και αφορούν την κατασκευή ισόπεδων κόμβων, την αντικατάσταση και τον εκσυγχρονισμό φωτεινών σηματοδοτών και την αντικατάσταση οχημάτων του δήμου με ηλεκτρικά.\nΌλα μάλιστα έχουν πλήρως ώριμες μελέτες και θα υποβληθούν προς ένταξη στην πρόσκληση 81 της Περιφέρειας Ηπείρου.\nΗ κατασκευή ισόπεδων κυκλικών κόμβων έχει προϋπολογισμό 2,3 εκατ. ευρώ και προβλέπονται στο Σχέδιο Βιώσιμης Αστικής Κινητικότητας κάτι που αποτελούσε και προϋπόθεση για την υποβολή της πρότασης. Είναι οι εξής:\nΤο δεύτερο έργο με προϋπολογισμό 780 χιλιάδες ευρώ περιλαμβάνει ολοκληρωμένη παρέμβαση στην υποδομή των φωτεινών σηματοδοτών που λειτουργούν με αρμοδιότητα του Δήμου. Αναλυτικά προβλέπεται:\nΑνάπτυξη Κυκλοφοριακού Μοντέλου και εκπόνηση ολοκληρωμένων στρατηγικών διαχείρισης της κυκλοφορίας. Για τη δημιουργία των στρατηγικών διαχείρισης κυκλοφορίας και την αξιολόγησή τους, θα διαμορφωθεί βαθμονομημένο κυκλοφοριακό μοντέλο προσομοίωσης της κυκλοφορίας σε μικροσκοπικό επίπεδο, με τη βοήθεια λογισμικού προσομοίωσης, με πλήρη αποτύπωση της ζήτησης για μετακινήσεις (π.χ. μητρώα προέλευσης-προορισμού), της προσφοράς (π.χ. αναλυτικά λειτουργικά χαρακτηριστικά του δικτύου σε επίπεδο λωρίδας) καθώς και του ελέγχου της κυκλοφορίας (π.χ. σηματοδότες και προγράμματα) και της ενημέρωσης των μετακινούμενων. Εκτός των κυκλοφοριακών δεδομένων, το κυκλοφοριακό μοντέλο θα έχει τη δυνατότητα προσομοίωσης περιβαλλοντικών δεδομένων, όπως εκπομπών CO2 των οχημάτων. Τα προγράμματα σηματοδότησης θα υπολογισθούν με γνώμονα την ελαχιστοποίηση του χρόνου αναμονής και του αριθμού στάσεων σε φωτεινούς σηματοδότες καθώς και την επίτευξη συντονισμού με λειτουργία “πράσινου κύματος” όπου είναι εφικτό. Για την αξιολόγηση και εφαρμογή των στρατηγικών θα διαμορφωθούν οι απαραίτητοι δείκτες απόδοσης, οι οποίοι εκτός των κυκλοφοριακών δεδομένων θα μπορούν να αξιοποιούν και άλλα δεδομένα, όπως περιβαλλοντικά. Τέλος, οι στρατηγικές διαχείρισης κυκλοφορίας θα αξιολογούνται στο περιβάλλον προσομοίωσης πριν την εφαρμογή τους.\nΕγκατάσταση Συστήματος Διαχείρισης Στρατηγικών και Παρακολούθησης της Κυκλοφορίας με στόχο την αύξηση της κυκλοφοριακής ικανότητας, τη βελτίωση των χρόνων διαδρομών σε επιλεγμένες διαδρομές και την ενημέρωση των μετακινούμενων.\nΕπέκταση των δυνατοτήτων των υφιστάμενων συστημάτων πληροφόρησης των μετακινούμενων μέσω καινοτόμων υπηρεσιών Συνεργατικών Ευφυών Συστημάτων Μεταφορών.\nΟ στόλος απορριμματοφόρων\nΗ τρίτη πρόταση με προϋπολογισμό 370 χιλιάδες ευρώ αφορά στην ανανέωση του στόλου του Δήμου. Περιλαμβάνει:\nΤην προμήθεια τεσσάρων απορριμματοφόρων οχημάτων αντιρρυπαντικής τεχνολογίας που θα αξιοποιηθούν στην συλλογή σύμμεικτων και ανακυκλώσιμων και θα αντικαταστήσουν παλιά οχήματα.\nΠροηγούμενο άρθρο“Έξυπνη ανάπτυξη”: Η νέα ψηφιακή εποχή μας λύνει τα χέρια\nΕπόμενο άρθροΚουραμπιές VS Μελομακάρονο


Αληθινα Γεγονοτα: Οι παράξενοι αμμόλοφοι του νησιού Fraser που μετακινούνται\nΤο Fraser Island βρίσκεται κατά μήκος της νότιας ακτής του Queensland στην Αυστραλία, περίπου 200 χιλιόμετρα βόρεια του Brisbane και θεωρείται ότι είναι το μεγαλύτερο αμμώδες νησί στον κόσμο.\nΤο νησί είναι εξαιρετικής φυσικής ομορφιάς με δάση ευκαλύπτου, μαγκρόβια και γενικότερα με πυκνή βλάστηση. Η περιοχή έχει πάνω από 250 χιλιόμετρα αμμώδεις παραλίες, συμπεριλαμβανομένων περισσότερων από 40 χιλιόμετρα εντυπωσιακών αμμολόφων. Το παράξενο είναι ότι αυτοί μετακινούνται με τον άνεμο, καλύπτοντας πολλές φορές τα δάση και δημιουργώντας ένα απόκοσμο όσο και εκπληκτικό τοπίο.\nΗ άμμος στο νησί Fraser μετρά περίπου 750 χιλιάδες χρόνια ζωής και ο ρυθμός της κίνησης των αμμόλοφων κάθε χρόνο εξαρτάται από διάφορους παράγοντες όπως η ένταση του ανέμου, η ποσότητα υγρασίας στην άμμο αλλά και ο αποικισμός των φυτών. Οι θίνες σταδιακά θα σταματήσουν να κινούνται μόνο όταν φτάσουν σε περιοχές που προστατεύονται από τους ανέμους. Το νησί κατοικήθηκε πριν από 5.000 χρόνια και αρχικά ήταν γνωστό με την ονομασία Great Sandy Island. Ονομάστηκε Fraser λόγω των επιζώντων του ναυαγίου «Eliza Fraser» και σήμερα είναι ένας δημοφιλής τουριστικός προορισμός. Επιπλέον το νησί ανήκει στα Mνημεία Παγκόσμιας Κληρονομιάς της UNESCO.http://perierga.gr/


Συναγερμός στα Χανιά: Στη Μονάδα Εντατικής Νοσηλείας νοσηλεύεται μωρό με συμπτώματα της γρίπης! - Επαρχία - Athens magazine\nΣτη Μονάδα Εντατικής Νοσηλείας νεογνών του νοσοκομείου Χανίων νοσηλεύεται ένα μωρό με συμπτώματα γρίπης. Ενώ, πριν λίγες μέρες μωρό είχε βρεθεί μέσα σε σκουπίδια!\nΑυτό αποκάλυψε η διοικητής της 7ης ΥΠΕ Κρήτης Ελένη Μπορμπουδάκη σε ραδιοφωνική εκπομπή του Γαύδος FM 88,8. Πάντως, το νεογνό νοσηλεύεται εκτός κινδύνου και η πορεία του είναι φυσιολογική, ενώ οι γιατροί είναι καθησυχαστικοί.\nΣτην ίδια εκπομπή, η κ. Μπορμπουδάκη επεσήμανε ότι σε επίπεδο Κρήτης, έξι ασθενείς νοσηλεύονται στις ΜΕΘ, με συμπτώματα γρίπης. Πιο συγκεκριμένα ένας στο ΠΑΓΝΗ, δύο στο Νοσοκομείο Ρεθύμνου, δύο στη ΜΕΘ στα Χανιά και το νεογνό στη ΜΕΝ.\n35χρονος ξεψύχησε σε είσοδο νοσοκομείου! Τραγωδία στο Βόλο!\nΤραγωδία εξελίχθηκε στο Βόλο, με έναν 35χρονο άνδρα να ξεψυχάει έξω από την είσοδο νοσοκομείου, ενώ, πριν 2 μέρες στη Λάρισα επίσης είχε καταρρεύσει ένας 67χρονος έξω από νοσοκομείο!\nΤο απίστευτο περιστατικό έγινε σήμερα το πρωί όταν, σύμφωνα με πληροφορίες, ο άτυχος 35χρονος πήγαινε στα εξωτερικά ιατρεία του νοσοκομείου έπειτα από έντονη αδιαθεσία που αισθάνθηκε λίγο νωρίτερα. Όμως έπεσε νεκρός πριν προλάβει να μπει στο κτίριο του νοσοκομείου.\nΠροκλήθηκε πανικός, έσπευσαν αμέσως κοντά του νοσηλευτικό και ιατρικό προσωπικό, όμως απλά διαπιστώθηκε ότι ο 35χρονος ήταν ήδη νεκρός. Θα διενεργηθεί νεκροτομή και νεκροψία για να διαπιστωθούν τα αίτια του αιφνίδιου θανάτου του νέου άνδρα.\nΣοκ: Σκουλήκι στο γεύμα ασθενή στο Γενικό Νοσοκομείο Νίκαιας! (Video)\nΣοκ έχει προκαλέσει το περιστατικό εύρεσης σκουληκιού σε γεύμα ασθενούς στο Γενικό Νοσοκομείο Νίκαιας. Εσπευσμένα στο νοσοκομείο είχε μπει πασίγνωστος ηθοποιός, ο οποίος είχε κολλήσει θανατηφόρα ασθένεια!


Αιτήσεις εως 27/8 για 1.180 οπλίτες Βραχείας Ανακατάταξης - Almopia24\nHome / ΣΤΡΑΤΟΣ / Αιτήσεις εως 27/8 για 1.180 οπλίτες Βραχείας Ανακατάταξης\nΑιτήσεις εως 27/8 για 1.180 οπλίτες Βραχείας Ανακατάταξης\n26 Αυγούστου ΣΤΡΑΤΟΣ\nΤρεις διαγωνισμοί για την πρόσληψη συνολικά 1.180 Οπλιτών Βραχείας Ανακατάταξης (ΟΒΑ) ανακοίνωσε το ΓΕΕΘΑ, στους τρεις Κλάδους των Ενόπλων Δυνάμεων για το έτος 2021.\nΠιο συγκεκριμένα, θα προσληφθούν 779 Οπλίτες στον Στρατό Ξηράς, 200 στο Πολεμικό Ναυτικό και 201 στην Πολεμική Αεροπορία για βραχεία περίοδο τριών ετών, με δυνατότητα παράτασης για επιπλέον τρία έτη. Αιτήσεις και δικαιολογητικά υποβάλλονται έως την 27 Αυγούστου ως εξής: Από τους οπλίτες, στις Μονάδες που υπηρετούν, εφόσον διανύεται το τελευταίο τετράμηνο των στρατιωτικών τους υποχρεώσεων.\nΑπό τους εφέδρους, στις Στρατολογικές Υπηρεσίες (ΣΥ), στις οποίες υπάγονται ή στις πλησιέστερες στον τόπο διαμονής τους, εφόσον δεν έχουν παρέλθει πέντε (5) έτη από την ημερομηνία της οριστικής τους απόλυσης από τις Ένοπλες Δυνάμεις κατά την ημερομηνία κατάθεσης των δικαιολογητικών τους. Στο μεταξύ, οι επιτυχόντες Επαγγελματίες Οπλίτες (ΕΠ.ΟΠ) στον διαγωνισμό πρόσληψης του Στρατού Ξηράς, του Πολεμικού Ναυτικού, της Πολεμικής Αεροπορίας και του Κοινού Νομικού Σώματος θα κληθούν για κατάταξη εως 27 Αυγούστου 2021.\nΓια τους εφέδρους θα πρέπει να µην έχουν παρέλθει πέντε (5) έτη από την ηµεροµηνία οριστικής απόλυσής τους από τις Ένοπλες ∆υνάµεις, λόγω εκπλήρωσης ενόπλως των στρατιωτικών τους υποχρεώσεων κατά την ηµεροµηνία κατάθεσης των δικαιολογητικών.\nΝα µην έχουν συµπληρώσει το εικοστό όγδοο (28ο ) έτος της ηλικίας τους, σύµφωνα µε τις διατάξεις της στρατολογικής νοµοθεσίας (δηλ. γεννηµένοι από 1-1-1994 και µεταγενέστερα), κατά την ηµεροµηνία κατάθεσης των δικαιολογητικών για αρχική ανακατάταξη ή επανακατάταξη.\nΝα έχουν την ελληνική ιθαγένεια. Να έχουν σωµατική ικανότητα κατηγορίας πρώτης (Ι/1) ή δεύτερης (Ι/2), σύµφωνα µε τις διατάξεις που ισχύουν για την εξέταση της σωµατικής ικανότητας των στρατευσίµων. Να έχουν ανάστηµα τουλάχιστον ενός µέτρου και εξήντα εκατοστών (1,60 µ.).\nΝα µην έχουν καταδικαστεί για κακούργηµα και σε οποιαδήποτε ποινή για κλοπή, απάτη, υπεξαίρεση (κοινή ή στην υπηρεσία), εκβίαση, πλαστογραφία, ψευδή βεβαίωση, ψευδορκία, ψευδή ανώµοτη κατάθεση, δωροδοκία, καταπίεση, απιστία περί την υπηρεσία, ψευδή καταµήνυση, συκοφαντική δυσφήµιση, παράβαση καθήκοντος, καθώς και για οποιοδήποτε έγκληµα κατά της γενετήσιας ελευθερίας ή οικονοµικής εκµετάλλευσης της γενετήσιας ζωής ή της νοµοθεσίας περί ναρκωτικών, λαθρεµπορίας, όπλων, πυροµαχικών και τυχερών παιχνιδιών και για οποιοδήποτε έγκληµα του Στρατιωτικού Ποινικού Κώδικα.\nΕπίσης να µην έχουν παραπεµφθεί αµετάκλητα µε απευθείας κλήση ή βούλευµα, για κακούργηµα ή για τα ως άνω αδικήµατα. Να µην εκκρεµεί σε βάρος τους µήνυση ή κατηγορία για ανυποταξία ή λιποταξία. 9. Να µην έχουν στερηθεί τα πολιτικά τους δικαιώµατα. Να µην έχουν εκπέσει ή υποβιβασθεί του βαθµού τους, ούτε να έχει κινηθεί εναντίον τους η σχετική διαδικασία.\nΟι οπλίτες, που εκπληρώνουν τη στρατεύσιµη στρατιωτική τους υποχρέωση, να έχουν αιτιολογηµένη πρόταση καταλληλότητας του ∆ιοικητή της Μονάδας. Στους έφεδρους και στους οπλίτες κατά την ηµεροµηνία κατάθεσης των δικαιολογητικών να µην τους έχουν επιβληθεί πειθαρχική φυλάκιση άνω των είκοσι (20) ηµερών, εφάπαξ ή αθροιστικά. Να µην έχουν παραιτηθεί ή απολυθεί για οποιαδήποτε αιτία, όσοι υπηρετούσαν ως µαθητές παραγωγικών σχολών, µόνιµοι ή εθελοντές οπλίτες ή Επαγγελµατίες Οπλίτες (ΕΠ.ΟΠ.) ή Οπλίτες Βραχείας Ανακατάταξης (ΟΒΑ).\nΑιτήσεις εως 27/8 για 1.180 οπλίτες Βραχείας Ανακατάταξης Reviewed by . on 26 Αυγούστου Rating: 5


ΚΥΡΙΑΚΗ 11 ΑΠΡ 2021 | 09:10\nτου Παναγιώτη Γεωργαντόπουλου, δικηγόρου\nΣαν σήμερα πριν από 17 χρόνια, το μακρινό και αστραφτερό 2004, η χώρα (παραμονές των ολυμπιακών αγώνων) έμπαινε στον ενάρετο κύκλο της νεοκαραμανλικής διακυβέρνησης. Το κραταιό ΠΑΣΟΚ μετά από 11 συνεχή χρόνια στην εξουσία έδινε τη σκυτάλη στο ορμητικό αίτημα της επανίδρυσης του κράτους. Στη πραγματικότητα ολοκληρωνόταν μια σημαντική αν και ημιτελής προσπάθεια εκσυγχρονισμού της χώρας (από το 1996) με σημαντικά επιτεύγματα αλλά και αρκετά δομικά προβλήματα από ένα πολιτικό προσωπικό μάλλον απρόθυμο να συνειδητοποιήσει και αδύναμο να αντισταθεί στους πειρασμούς. Έτσι λοιπόν, μολονότι οι μεγάλοι στόχοι επιτεύχθηκαν (ένταξη Ελλάδας στην ΟΝΕ και Κύπρου στην ΕΕ, Ελσίνκι για τα ελληνοτουρκικά, Συνταγματική μεταρρύθμιση με έμφαση στο κράτος δικαίου, προετοιμασία Ολυμπιακών Αγώνων με έργα υποδομής) η εκσυγχρονιστική ορμή εξαντλήθηκε μέχρι το 2001 (ασφαλιστικό Γιαννίτση) αυτοϋπονομευόμενη από τα συμφέροντα της μακράς παραμονής στην εξουσία και την αδυναμία του πολιτικού προσωπικού να ακολουθήσει.\nΚι όμως ακόμη και τότε στις 7.3.2004 ήρθε στην εξουσία ο Κώστας Καραμανλής με αδιαμφισβήτητη πολιτική κυριαρχία και πραγματικά τις προοπτικές για να ξεκινήσει ή να συνεχίσει -με τα δικά του χαρακτηριστικά- ένα μεταρρυθμιστικό έργο όσο μπορούσε και το δικό του κόμμα. Όλες οι επιλογές που ακολούθησαν κατέστησαν την πενταετία όχι μόνο μια απόλυτα χαμένη ευκαιρία αλλά τη βασική αιτία της κατάρρευσης του 2009-2010. Ευθύνες που δεν έχουν μέχρι σήμερα αναζητηθεί, χάρη στη συνεπή καταφυγή του ίδιου του Καραμανλή στη σιωπή, τον αναμενόμενο ωχαδερφισμό της ίδιας της ΝΔ να αποφύγει την αυτοκριτική (ένστικτο πολιτικής επιβίωσης εντέλει) και φυσικά τη στρατηγική επιλογή ΣΥΡΙΖΑ να συμμαχήσει με την νεοκαραμανλική πτέρυγα και λογική εκλέγοντας το 2015 Πρόεδρο της Δημοκρατίας τον αμετακίνητο υπουργό εσωτερικών της πενταετίας.\nΟι διεθνείς συνθήκες το 2004 ήταν έως και ιδανικές σε πολιτικό και οικονομικό επίπεδο, με τη χώρα ως μέλος της ΟΝΕ να δανείζεται με εξαιρετικά χαμηλά επιτόκια. Με δημόσιο χρέος Ελλάδας, απολαμβάναμε spread Γερμανίας, ουδείς άλλος πρωθυπουργός είχε τέτοια τύχη. Η ανάγκη μεταρρυθμίσεων για χρόνια προβλήματα που κρύβαμε κάτω από το χαλί όπως το ασφαλιστικό ήταν δεδομένη, όμως η πολιτική στόχευση ήταν ξεκάθαρη. Ήταν η διατήρηση στην εξουσία για την εξουσία χωρίς καμία ουσιαστική συνεισφορά στη χώρα ή προσφορά στο μέλλον. Με μοναδική εξαίρεση τις προσπάθειες της Μαριέττας Γιαννάκου στο υπουργείο Παιδείας, όλη η πενταετία σημαδεύτηκε από την ατολμία. Η επικοινωνιακή θεωρία του μεσαίου χώρου θεοποιήθηκε, έγινε η λυδία λίθος της πολιτικής των ισορροπιών, της στασιμότητας, του στρογγυλέματος, ενίοτε και της αντιμεταρρύθμισης. Υπονομεύτηκε έτσι ακόμα και το νόημα του μεταρρυθμιστικού κέντρου, ως δήθεν\nσυνώνυμο των ισορροπιών και επιφανειακών αλλαγών. Διαχρονικά όμως το ισχυρό μεταρρυθμιστικό κέντρο, αποφεύγει τα ιδεολογικά πάθη, αλλά επικροτεί την αναγκαιότητα των αλλαγών, τις λειτουργικές λύσεις, είναι αυτό που νοηματοδοτεί το πολιτικό σκηνικό και την ιδεολογική μετεξέλιξη και όχι ο χώρος που λιμνάζει.\nΈπειτα είναι η πολιτική των παροχών και των ελλειμάτων. Η κυβέρνηση Καραμανλή παρέλαβε χρέος 183,2 δις ευρώ (99,8% του ΑΕΠ) και παρέδωσε 299,7 δις ευρώ (129,7% του ΑΕΠ). Όλες τις χρονιές της διακυβέρνησης Καραμανλή υπήρχαν μεγάλα πρωτογενή ελλείμματα. Τη διετία 2008-2009 το ελληνικό δημόσιο δαπάνησε 34 δις περισσότερα από όσα εισέπραξε (δίχως τις πληρωμές των τόκων). Μόνο η φαρμακευτική δαπάνη εκτινάχθηκε από τα 2,43 δις ευρώ το 2004 στα 5,6 δις ευρώ το 2009. Οι δημόσιοι υπάλληλοι από 447.520 το 2004 έφτασαν τους 511.913 το 2009, σεμνά και ταπεινά. Χάρη στην προεκλογική πλειοδοσία του 2004 και το περίφημο διάταγμα Παυλόπουλου (ΠΔ 164/2004) μονιμοποιήθηκαν στο Δημόσιο τουλάχιστον 30.000 συμβασιούχοι του Δημοσίου. Πιο χαρακτηριστική αλλά και τραγελαφική περίπτωση η ίδρυση της αγροφυλακής το 2006 από τον κ. Βύρωνα Πολύδωρα, η οποία σύντομα μετονομάστηκε σε οικολογική αστυνομία, μήπως και αποκτήσει αρμοδιότητες. Ουσιαστικά καταργήθηκε το 2010, αλλά το διάστημα ήταν αρκετό ώστε να προσληφθούν και να μην εργαστούν οι επιτυχόντες στο διαγωνισμό αγροφυλάκων του μακρινού 1991, να αναγνωρίσουν έτσι τα χρόνια μη υπηρεσίας και να συνταξιοδοτηθούν άμεσα.\nΜικρές ψηφίδες ενός παράλογου πελατειακού κράτους, που σίγουρα υπήρχε και πριν αλλά γιγαντώθηκε την εποχή της χαλαρότητας, των εύκολων δανεικών και εν γένει της αμεριμνησίας. Όχι μια απλή ευκαιρία που χάθηκε, αλλά ένα μέλλον που υποθηκεύτηκε για την επερχόμενη γενιά, αυτή που αργότερα γνωρίσαμε ως γενιά των μνημονίων. Την ίδια ώρα που Ελλάδα διάλεγε τον εύκολο και χαλαρό δρόμο, η Γερμανία έβαζε με την Ατζέντα 2010 τις βάσεις του οικονομικού θαύματος που ακολούθησε. Μόνο στο ασφαλιστικό να είχε γίνει προσπάθεια ουσιαστικής παρέμβασης, εκεί δηλαδή που απέτυχε η προσπάθεια του 2001, με εφαρμογή παρόμοιων λύσεων, σύμφωνα με εκτιμήσεις του ίδιου του Τάσου Γιαννίτση, θα είχαμε αποφύγει σχεδόν το 1/3 της κρατικής επιχορήγησης των 200 δις ευρώ στα ασφαλιστικά ταμεία τα έτη 2000-2015 και σίγουρα τη βίαιη αναπροσαρμογή των μνημονιακών χρόνων.\nΠέραν των αριθμών, για τους οποίους η σκληρή δεκαετία 2010-2020 απέδειξε πόσο σημαντικοί είναι, σημαδεύτηκε από την υπαναχώρηση σε ουσιαστικές στρατηγικές επιλογές και ευκαιρίες στην εξωτερική πολιτική. Η κυβέρνηση του 2004 δήλωσε απούσα ουσιαστικά στην τελευταία σοβαρή προσπάθεια λύσης του Κυπριακού, ευνοώντας έμμεσα το μαξιμαλισμό του τότε Κυπρίου Προέδρου, αλλά αθετώντας ουσιαστικά τη βασική δέσμευση έναντι της ΕΕ να έχει λυθεί το πρόβλημα πριν την ένταξη της Κύπρου (το οποίο οι εταίροι δεν έχουν ξεπεράσει μέχρι και σήμερα). Ακόμα χειρότερα όμως, έγινε η στρατηγική επιλογή να πεταχτεί η μπάλα στην εξέδρα ως προς τα ελληνοτουρκικά για τα οποία είχαμε φθάσει για πρώτη φορά κοντά σε ένα συνυποσχετικό προς υποβολή στο Δικαστήριο της Χάγης. Μια ευκαιρία για την οποία σήμερα θα ήμασταν το λιγότερο ικανοποιημένοι. Κορωνίδα βέβαια των επιλογών ατολμίας, η συμβολική παραίτηση του κράτους το Δεκέμβρη του 2008 μπροστά στο χάος και η παράδοση της Αθήνας στους ακραίους.\nΚάπως έτσι, η ελληνική κοινωνία με τη διαχρονικά ατελή «αστική της τάξη» πέρασε από την εποχή της αστακομακαρονάδας στην εποχή του Μπαϊρακτάρη, από την εποχή της φούσκας του Χρηματιστηρίου σε αυτήν της τζάμπα μαγκιάς και η ροπή στην ήσσονα προσπάθεια έγινε μότο μιας γενιάς. Αρχίσαμε το 2004 με το «χαλαρά» και κλείσαμε το μάτι με το «λεφτά υπάρχουν» το 2009 για να συνειδητοποιήσουμε βίαια ότι εύκολες λύσεις στο σύγχρονο κόσμο δεν υπάρχουν πια.


Τα άγρια μανιτάρια της ελληνικής αγοράς | ΓΑΣΤΡΟΝΟΜΙΑ | Η ΚΑΘΗΜΕΡΙΝΗ\nΕΤΙΚΕΤΕΣ: ΠΡΟΪΟΝΤΑ, Μανιτάρια\nΜέχρι πρότινος, στην αγορά βρίσκαμε βωλίτες (porcini) κυρίως εισαγωγής. Πλέον η γκάμα έχει διευρυνθεί. μάλιστα, αρκετές μικρές ελληνικές βιοτεχνίες ασχολούνται με τη συλλογή και την αποξήρανση ειδών που φύονται στην Ελλάδα. Παραδοσιακά τα μανιτάρια αποξηραίνονταν στον ήλιο. Οι εταιρείες που δραστηριοποιούνται στο χώρο χρησιμοποιούν ειδικούς «φούρνους», όπου τα μανιτάρια, κομμένα με ειδικό κοπτικό σε ισόπαχες φέτες και τοποθετημένα σε ειδικά τελάρα με σήτες, στεγνώνουν σε χαμηλή θερμοκρασία (περί τους 45° - 60° C) για αρκετές ώρες.\nΣε μεγάλα σούπερ μάρκετ (ΑΒ, Σκλαβενίτης, My market, Βερόπουλος) βρίσκουμε βωλίτες, εισαγωγής ή ελληνικούς, σε συσκευασίες των 30 - 40 γρ. Μεγαλύτερη ποικιλία θα βρούμε σε επιλεγμένα παντοπωλεία (π.χ. Παντοπωλείον Μεσ. Διατροφής, Αφοί Βασιλόπουλοι, Μανδραγόρας, Πανδαισία, Κάπαρη, Provence, Μοιρόπουλος, Ελλ. Καλούδια, Ηπειρώτισσα κ.ά.), στον Θανόπουλο. Μέση τιμή: 4 ευρώ τα 30 γρ. Για να είμαστε σίγουροι ότι πρόκειται για ασφαλή στην κατανάλωση μανιτάρια, αγοράζουμε επώνυμα συσκευασμένα προϊόντα. Επίσης, ξερά, φρέσκα και κατεψυγμένα άγρια μανιτάρια βρήκαμε στο μανάβικο Γκέκας (Αθήνα).


Παγκόσμιος εφιάλτης: Στρατό του Ισλάμ θέλει ο Ερντογάν με πρόσχημα την Παλαιστίνη! | newsbreak\nΠαγκόσμιος εφιάλτης: Στρατό του Ισλάμ θέλει ο Ερντογάν με πρόσχημα την Παλαιστίνη!\n18-05-2021 • 13:05μμ\nΕπίσημη πρόταση στον Οργανισμό Ισλαμικής Συνεργασίας\nΗ πρωτοβουλία του Ερντογάν να ζητήσει την σύσταση παγκόσμιου στρατού του Ισλάμ με πρόσχημα την προστασία των παλαιστινίων, αλλά όπως γλαφυρά αναφέρει, την προστασία των Αγίων τόπων του Ισλάμ, συνιστά μία εφιαλτική εξέλιξη για ολόκληρη την ανθρωπότητα.\nΟ Ερντογάν αναφέρεται εδώ και χρόνια στην αναγκαιότητα δημιουργίας ενός στρατού του Ισλάμ, που φυσικά θα βρίσκεται υπό τον έλεγχο της Τουρκίας. Για πρώτη φορά όμως καταθέτει επίσημα μία τέτοια πρόταση και μάλιστα στον Οργανισμό Ισλαμικής Συνεργασίας. Πρόταση που τέθηκε στην ημερήσια διάταξη και πλέον βρίσκεται υπό συζήτηση.\nΤο σενάριο μετατρέπεται σε παγκόσμιο κίνδυνο διότι ο Ερντογάν όχι μόνο έχει κατονομάσει τις χώρες που θα συμμετέχουν στην δημιουργία αυτής της στρατιωτικής δύναμης, αλλά έχει ορίσει και τους τόπους στους οποίους θα στρατοπεδεύσουν σε πρώτη φάση!\nΟι χώρες συγκεκριμένα που θα θέσουν τις στρατιωτικές τους δυνάμεις στην υπηρεσία του παρανοϊκού σχεδίου του Ερντογάν, είναι φυσικά η Τουρκία, το Ιράν, το Πακιστάν, η Μαλαισία και το Κατάρ. Δηλαδή, μιλάμε για έναν στρατό ο οποίος θα διαθέτει και πυρηνικά όπλα, διότι το Πακισταν ήδη θεωρείται πυρηνική δύναμη ενώ και το Ιράν βρίσκεται ένα βήμα πριν την ολοκλήρωση του πυρηνικού οπλοστασίου. Θεωρείται ότι με την βοήθεια του Πακιστάν, το Ιράν θα αποκτήσει πυρηνικά όπλα εντός λίγων μηνών.\nΩς σημεία ανάπτυξης του ισλαμικού στρατού, ο Ερντογάν υποδεικνύει τον Λίβανο και την Ιορδανία! Με το σκεπτικό ότι και οι δύο αυτές χώρες απειλούνται από το Ισραήλ.\nΟ τούρκος παράφρονας όμως δεν κρατάει ούτε τα προσχήματα, καθώς όποιος πιστεύει πως η ανάπτυξη αυτού του στρατού θα αποσκοπεί σε αμυντικές και μόνο επιχειρήσεις, κάνει λάθος. Η αναφορά μέσα στην πρόταση της αναγκαιότητας προστασίας των Αγίων τόπων του Ισλάμ, καθιστά ξεκάθαρο ότι ο στρατός αυτός θα μπορεί να εισβάλει στο Ισραήλ υπό το πρόσχημα της προστασίας των τεμένων στην Ιερουσαλήμ, αλλά αργότερα και αλλού.\nΦυσικά και η Ελλάδα θα αποτελέσει πρώτο στόχο ενός τέτοιου τερατουργήματος.\nΒλέπουμε λοιπόν ότι ο Ερντογάν εξελίσσεται σε παγκόσμιο κίνδυνο. Το θέμα είναι πως ποτέ η Δύση θα κλείνει τα μάτια και όχι μόνο θα τον ανέχεται, αλλά θα τον θεωρεί και «στρατηγικό σύμμαχο».\nΣομαλοί εκπαιδεύονται σε τούρκικα στρατόπεδα ειδικών δυνάμεων!\n11-03-2021 • 19:21μμ\nΠλήρης επιβεβαίωση των αποκαλύψεων του newsbreak.gr με την επίσημη παραδοχή του τουρκικού υπουργείου άμυνας ότι εκπαιδεύει Σομαλούς σε στρατόπεδα των ειδικών δυνάμεων εντός Τουρκίας!Το...\nΕκπαιδευμένοι σε τουρκικά στρατόπεδα οι Σομαλοί «μετανάστες» που ετοιμάζονται να εισβάλλουν\n29-12-2020 • 9:02πμ\nΜιλάμε πλέον για τη δημιουργία μίας εθνικής απειλής\nΔημιουργία ενός παγκόσμιου στρατού μίσους, με επίκεντρο την Τουρκία!


Οι 6 καλύτερες πούδρες για σταθεροποίηση | Muse by Mitrou\nΠάρτε παράδειγμα από τους επαγγελματίες του μακιγιάζ. Οι πούδρες ρύθμισης της λιπαρότητας και σταθεροποίησης, είναι το προϊόν που δεν λείπει ποτέ από το βαλιτσάκι τους.\nΕιδικά τους καλοκαιρινούς μήνες, που υπάρχει αυξημένη θερμοκρασία και υγρασία, οι πούδρες είναι απαραίτητες. Η σταθεροποίηση του μακιγιάζ είναι από τα πιο σημαντικά βήματα, όλης της διαδικασίας. Άλλωστε, ποιος δεν θέλει, το μακιγιάζ του να έχει μεγάλη διάρκεια;\nΔιάφανη ή με χρώμα, σε πεπιεσμένη ή ελεύθερη μορφή. Ότι και αν προτιμάτε, υπάρχει μια φόρμουλα, που θα καλύψει τις ανάγκες σας.\nΑκόμα και αν προτιμάτε, τα dewy looks περισσότερο από τα ματ, οι πούδρα που εφαρμόζετε στρατηγικά και στοχευμένα, είναι απαραίτητη. Και αυτό γιατί, απορροφά την περιττή λιπαρότητα και διατηρεί τα προϊόντα στην θέση τους, για περισσότερη ώρα.\nΒέβαια, οι πούδρες δεν χρησιμοποιούνται μόνο για να απορροφήσουν την λιπαρότητα και να εξασφαλίσουν διάρκεια. Οι πούδρες, ουσιαστικά, “τελειώνουν” το μακιγιάζ και δημιουργούν μια λεία υφή στην επιδερμίδα.\nΌταν πρόκειται για πούδρες, η προσέγγιση less is more, είναι η καλύτερη. Δίνει περισσότερο έλεγχο του προϊόντος.\nΤοποθετήστε το πινέλο σας στην πούδρα, τινάξτε το μέχρι να φαίνεται ότι δεν έχει μείνει κάτι πάνω του και στην συνέχεια, εφαρμόστε.\nΑν δεν επιθυμείτε να εφαρμόσετε πούδρα σε όλο το πρόσωπο, τοποθετήστε στο μέτωπο, μύτη, πηγούνι και στα πλαϊνά των χειλιών. Αυτή η στοχευμένη τοποθέτηση, βοηθάει να μετριάσετε την γυαλάδα και την λιπαρότητα, που οδηγούν σε πορώδη εμφάνιση.\nΓια να σας διευκολύνουμε στην έρευνα αγοράς, έχουμε συλλέξει σε αυτό το άρθρο, τις καλύτερες πούδρες. Είτε θέλετε να τις χρησιμοποιήσετε τοπικά είτε σε όλο το πρόσωπο, ακόμα και πούδρες για να κάνετε την τεχνική baking.\n6 πούδρες προσώπου για σταθεροποίηση\nHD studio finishing powder- NYX\nΕίναι πούδρα σεταρίσματος, με εξαιρετικά ανάλαφρη και βελούδινη υφή. Έχει ματ φινίρισμα, δημιουργεί ένα φιλμ στο δέρμα σας, εξαφανίζοντας τους πόρους και εξασφαλίζει μεγάλη διάρκεια στο μακιγιάζ σας.\nMineralize skinfinish powder- MAC\nΠούδρα σε πεπιεσμένη ( compact ). Η συγκεκριμένη πούδρα, είναι ψημένη. Έτσι λέγονται όσο προϊόντα σε μορφή compact, είναι φουσκωτά από πάνω. Αυτά τα προϊόντα, είναι μεν πούδρινα, αλλά αφήνουν μια κρεμώδη αίσθηση στην αφή. Δίνει πολύ ωραίο, σατινέ και φυσικό αποτέλεσμα.\nHi Rice! Coloured rice powder- PAESE\nΠούδρα σε ελεύθερη μορφή με ελαφρύ χρώμα. Η σύστασή της είναι καινοτόμα και είναι από σκόνη ρυζιού. Βοηθά στην απορρόφηση του σμήγματος και δίνει ματ αποτέλεσμα. Μπορεί να χρησιμοποιηθεί και ως primer, πριν από το foundation, βοηθώντας το μακιγιάζ να διαρκέσει περισσότερο.\nBamboo powder- PAESE\nΆλλη μια πούδρα της συγκεκριμένης εταιρείας, που κερδίζει τις εντυπώσεις. Με ελαφριά και μεταξένια σύσταση, Έχει διάφανο αποτέλεσμα και αυτό την κάνει ιδανική για όλους τους χρωματικούς τύπους. Έχει ματ φινίρισμα, με μια απαλή λάμψη. Αυτό βοηθάει στο να φαίνεται το δέρμα πιο φυσικό και όχι φλατ.\nTranslucent loose powder- LAURA MERCIER\nΑπό τις καλύτερες πούδρες σταθεροποίησης της αγοράς. Δίνει βελούδινη όψη, λειαίνει ατέλειες και λεπτές γραμμές και αφήνει το φως να αντανακλάται, κάνοντας το δέρμα να φαίνεται φυσικό.\nAmbient lighting powder- HOURGLASS\nΑν σας αρέσει το dewy skin, αλλά ταυτόχρονα θέλετε και σταθεροποίηση, αυτή είναι πιο ιδανική πούδρα. Καλύπτει τυχόν ατέλειες του δέρματος, όπως λεπτές γραμμές και ρυτίδες και δίνει μια κολακευτική λάμψη στο δέρμα. Η σύνθεσή του, είναι τέτοια, που προσαρμόζεται σε κάθε χρωματικό τόνο.


Αναστάσιμα Μηνύματα (του Αθανάσιου Σιαμάκη) – ΗΧΏ Φλώρινας\nΚαθώς το πλοίο βυθίζεται, τι νόημα έχει να είσαι Κροίσος ή Σαρδανάπαλος ή πλανητάρχης ή καλλονή; Ο σκοτεινός βυθός του τάφου, στον οποίο σύντομα θα καταλήξεις, όπως όλοι, θ’ αποδείξει το ανίσχυρο και το μάταιο του πλούτου ή της εξουσίας ή της ομορφιάς. Πως λοιπόν θ’ απαλλαγεί ο θνητός από το βρόχο του θανάτου και θα περάσει στην «άλλη βιοτή», όπως λέει ο αναστάσιμος ύμνος, όπου η παγωμένη νύχτα της αμαρτίας και του θανάτου δεν θα υπάρχει; Όπου μνήματα, θρήνοι, ιοί (= μικρόβια), αδικία, πόνος, διάβολος, θα είναι άγνωστα;\nΠως θα μεταβληθεί η εδώ κόλαση της ζωής σε μια ατέλειωτη άνοιξη, σε μια απαλή αύρα, σ’ ένα γλυκό χαμόγελο; Νοσταλγεί ο ταλαίπωρος θνητός άνθρωπος τη μακαρία αιωνιότητα, αλλά αδυνατεί να την αποκτήσει. Γιατί την ψάχνει σε λάθος δρόμο. Τι λοιπόν, ν’ απελπιστεί; Όχι, χίλιες φορές όχι! Υπάρχει κάποιος που μερίμνησε για την αιώνια ευτυχία του. Και αυτός δεν είναι άλλος παρά ο Κύριός μας Ιησούς Χριστός, που, όπως ψάλλουμε αυτές τις μέρες, με το θάνατό του πάτησε το θάνατο, και σ’ αυτούς που είναι στα μνήματα, δηλαδή σ’ όλους εμάς τους θνητούς ανθρώπους, χάρισε την παντοτινή και αιώνια ζωή.\nΟ αναστάς Κύριος είναι ο μοναδικός που μπορούσε να το κάνει, και το έκανε, χωρίς να το αξίζουμε ή να μας το χρωστάει, αλλά το έκανε γιατί μας αγαπάει «εις τέλος», δηλαδή με τέλεια αγάπη. Είναι αυτός που φροντίζει ακόμη και για τα εφήμερα λουλούδια. Είχε προειδοποιήσει τα λογικά πλάσματά του, τους ανθρώπους, ότι ήρθε στον κόσμο «ίνα ζωήν έχωσι και περισσόν έχωσι» (= ζωή παραπανίσια, αθάνατη, ατελεύτητη, μακαρία) (Ιω 10,10).\nΟ άγιος λοιπόν και δίκαιος και αναμάρτητος, αυτός που, όπως λέει ο απόστολος Πέτρος, «αμαρτίαν ουκ εποίησε, ουδέ ευρέθη δόλος εν τω στόματι αυτού», ή, όπως διαβεβαιώνει ο βαπτιστής Ιωάννης, «ο αμνός του Θεού ο αίρων την αμαρτίαν του κόσμου», έκλινε τους ουρανούς και ήρθε ανάμεσά μας σαν κοινός θνητός. Αποκάλυψε την αλήθεια, σφράγισε το κήρυγμά του με τα σημεία της θεϊκής του αγάπης, κι αφού τελείωσε το έργο του επί της γης, που παρέλαβε από τον Πατέρα του, παραδόθηκε οικειοθελώς στον επονείδιστο σταυρικό θάνατο, και την τρίτη ημέρα αναστήθηκε, για να δείξει ότι είναι ανώτερος από το θάνατο, είναι η ζωή, η πηγή της ζωής, ο χορηγός της αιωνίου και μακαρίας ζωής.\nΈγινε άνθρωπος αυτός, για να γίνουμε εμείς θεοί. Πέθανε αυτός, για να ζήσουμε εμείς. Πόνεσε αυτός, για να ζούμε άπονα κι ευχάριστα εμείς. Πάνω στο σταυρό έσχισε το γραμμάτιο του χρέους των αμαρτιών μας. Με την ανάστασή του αφθαρτοποίησε την ανθρώπινη φύση και την κάθισε «εκ δεξιών του Πατρός». Ο Γιος του Θεού έγινε η «απαρχή των κεκοιμημένων», η αμάχητη ελπίδα ζωής αιωνίου για όλους τους ανθρώπους, που τον πιστεύουν και τον αγαπούν. Τώρα μπορούμε κι εμείς να συμμετέχουμε στο θρίαμβο της ζωής και της καταισχύνης του θανάτου.\n«Πρέπει οπωσδήποτε» σαλπίζει ο απόστολος Παύλος, «το φθαρτό αυτό σώμα μας να ντυθεί την αφθαρσία και το θνητό να φορέσει την αθανασία… Τότε θα πραγματοποιηθεί ο λόγος που έχει γραφεί από τον προφήτη Ησαΐα· Κατανικήθηκε ο θάνατος και καταπόθηκε, όπως η θάλασσα καταπίνει μία βάρκα. Πού είναι, θάνατε το κεντρί σου, που είναι άδη η δύναμή σου». Τώρα μπορούμε να συμψάλλουμε μαζί με τον υμνογράφο του αναστασίμου κανόνος τον χαροποιό παιάνα· «Θανάτου εορτάζομεν νέκρωσιν, άδου την καθαίρεσιν, άλλης βιοτής, της αιωνίου, απαρχήν».\nΤο ζωηφόρο μήνυμα της αναστάσεως του Κυρίου, μήνυμα αιωνίου χαράς και ευφροσύνης, αυτό μόνο μπορεί να μεταγγίσει ζωή στην ανθρωπότητα των ημερών μας, που ψυχορραγεί διότι έδιωξε το Θεό από τη ζωή της. Η ανάστασή του χάρισε αιώνια ζωή στην ανθρωπότητα, στην οποία ο Θεός χλευάζεται και οι άνθρωποι αυτοθεοποιούνται, τα ήθη εκμαυλίζονται, η κοινωνία γίνεται απανθρωπότερη, η αδικία θεριεύει, οι πόλεμοι μαίνονται, η πείνα θερίζει, η ειρήνη εξαγγέλλεται αλλά δεν φαίνεται πουθενά, οι ελευθερίες εξανεμίζονται, οι κυβερνήτες εμπαίζουν τους λαούς, ο άνθρωπος δεν λογαριάζεται για άνθρωπος, η τηλεόραση ξεπουλάει τις αξίες, οι νέοι αποπροσανατολίζονται, τα ναρκωτικά σκοτώνουν, οι άντρες γυναικοποιούνται, οι γυναίκες ανδροποιούνται, τα αντρόγυνα διαλύονται, η φύση κακοποιείται, ο αέρας ρυπαίνεται, τα νερά μολύνονται, οι ανίατες αρρώστιες μαστίζουν τους άσημους αλλά και τους επίσημους, οι διάστροφοι επιμένουν στη διαστροφή, οι αποστάτες στην αποστασία, ο υπεράνθρωπος, όχι του Νίτσε, αλλά του κεφαλαίου, εκμηδενίζει τα ανθρώπινα πρόσωπα μεταβάλλοντάς τα σε παραγωγικά ζώα, ο διάβολος στήνει το θρόνο του στ’ αποκαΐδια και τρίβει τα χέρια του από χαρά…\nΑς το εννοήσουμε πριν είναι αργά· Ο Νεκρεγέρτης Κύριος τείνει το χέρι του και είναι έτοιμος να μας πει «άνθρωπε σήκω επάνω», αρκεί η ανθρωπότητα, ο καθένας μας, γιατί εμείς αποτελούμε την ανθρωπότητα, ν’ απλώσει κι αυτή το δικό της χέρι…\n← “Ο επιστήμονας που αγάπησε το σύμπαν…” – ΗΧΩλόγιο\nΠαραπολιτικά (11/4/2018) →


Arcane, η σειρά Νο1 στο ελληνικό Netflix: Τα 5 καλύτερα animation να δεις μετά απ΄αυτό | Nitro.gr\nΕίναι γεγονός πως το Netflix έχει επενδύσει τους τελευταίους μήνες στο περιεχόμενό του και πλέον βλέπουμε να παίρνουν την κορυφή, σειρές που δεν φανταζόμασταν. Όπως για παράδειγμα το Arcane. Το νέο anime που σε λίγες ώρες κατάφερε να συγκεντρώσει θετικές κριτικές και να βρεθεί εύκολα στο Νο1 του ελληνικού Netflix.\nΜάλιστα, η σειρά ανανεώθηκε και για 2η σεζόν, με τους Riot Games και Fortiche Productions να φέρνουν α νέα επεισόδια με τους Christian Linke, Marc Merrill, Brandon Beck, Jane Chung και Thomas Vu να βρίσκονται στην θέση των εκτελεστικών παραγωγών.\nΑκριβώς επειδή το Arcane μας έκανε να κολλήσουμε, στην online streaming πλατφόρμα, ανακαλύψαμε κι άλλα διαμαντάκια σαν που αξίζουν την προσοχή και τον χρόνο σου. Εμείς σου προτείνουμε τα καλύτερα πέντε.\nΠοιο Squid Game; To Hellbound γίνεται η δημοφιλέστερη σειρά του Netflix μέσα σε ένα 24ωρο\nΤο πιο γνωστό anime στο Netflix, είναι το Castlevania. Πρόκειται επί της ουσίας για ένα πραγματικά ξέφρενο κυνήγι βρικολάκων-τεράτων που αφήνει τον θεατή εντυπωσιασμένο και το ‘επόμενο επεισόδιο’ να αποτελεί μονόδρομο. Έχει αγωνία και γενικά εθίζεσαι εύκολα.\nΤο Black Lagoon εισχωρεί στα άδυτα της μαφίας, ενώ δικαίως θεωρείται επιτυχημένο, μιας και πρόκειται για ένα anime που επιδιώκει να δείξει πώς είναι τα πράγματα στην πλευρά των κακών. Επικεντρώνεται στο στοιχείο πως όλοι κρύβουν έναν δαίμονα μέσα τους που για να συνεχίζουν να ζουν, τον καταπιέζουν όσο γίνεται περισσότερο.\nΕδώ η φάση είναι υπερδύναμη και Άγιος ο Θεός. Η σειρά My Hero Academia ακολουθεί ένα αγόρι που γεννήθηκε χωρίς υπερδυνάμεις, σε έναν κόσμο όμως που το να έχεις υπερδυνάμεις, είναι φυσιολογικό.\nΤο Neon Genesis Evangelion είναι ένα κλασικό mecha anime από το μακρινό πλέον 1995 και έγινε κυρίως γνωστό, παρόλο που το συγκεκριμένο είδος δεν αρέσει σε αρκετούς, γιατί παρουσιάζει την Αποκάλυψη με έναν πανέμορφο αλλά και λίγο καταθλιπτικό τρόπο.\nΟι Seven Deadly Sins, μια ομάδας πολύ δυνατών πολεμιστών που υπηρετούσαν το βασίλειο και εξορίστηκαν αρκετά χρόνια πριν για ένα αμάρτημα που είχαν διαπράξει, πρέπει να ξαναβρεθούν για να σώσουν το βασίλειο και να αποδείξουν αν είναι κακοί ή καλοί.\nANIMATION NETFLIX ΣΕΙΡΑ


2015-2016: Ο Αγιασμός του σχολείου μας\nΤην ημέρα του αγιασμού, μας τίμησαν με την παρουσία τους οι αρχές του τόπου μας. O δήμαρχος κος Ι.Σταυρίδης, ο πρόεδρος Σχολικής Επιτροπής κος Ηλίας Σταυρίδης, ο διοικητής ΤΕΕ Σαπών, ο διοικητής του Αστυν.Τμήματος, ο διοικητής του Πυροσβεστικού Σώματος, ο πρόεδρος του Συλλόγου Γονέων και Κηδεμόνων και τα μέλη του.\nO πατήρ Φιλάρετος (πανοσιολογιότατος) με τη συνοδεία άλλων δύο ιερέων, τέλεσαν τον αγιασμό. Είχαμε την τιμή να μας επισκεφθεί και να μας πει τις ευχές του και ο πρώην υπουργός Παιδείας κος Στυλιανίδης.\nΕνα μεγάλο ευχαριστώ σε όλους τους φορείς και τις υπηρεσίες του δήμου που βοήθησαν να ετοιμαστεί το σχολείο για να ανοίξει και να λειτουργήσει χωρίς προβλήματα όσον αφορά την καθαριότητα, τις βαφές και τις αναγκαίες επισκευές. Ευχαριστούμε και τους γονείς που είναι δίπλα μας και περιμένουμε και φέτος τη συνεργασία τους.\nΞεκινήσαμε με την κατανομή τάξεων, μοιράστηκαν τα βιβλία που ήρθαν έγκαιρα, αλλά επειδή δεν υπάρχουν όλες οι ειδικότητες θα λειτουργήσουμε με προσωρινό πρόγραμμα.


Δημήτρης Βοζαΐτης: "Η μουσική μου πορεία είναι ένας δρόμος σχεδόν ρομαντικός..." - Polis Magazino\nΟ Τραγουδιστής Δημήτρης Βοζαΐτης «τοποθετείται» με τις απαντήσεις του, στο polismagazino.gr, για τη μουσική του πορεία, τον Πολιτισμό, τον κορονοϊό, την καραντίνα, την κανονικότητα και τον «έλεγχο» της κοινωνίας.\n“… Μαζί με το Στράτο Αλημπατέ και με το Φώτη Ματζαριδη θα κυκλοφορήσουμε άμεσα το πρώτο μας album σε φυσική μορφή που θα περιέχει τραγούδια από φίλους και συνεργάτες που σημάδεψαν την πορεία μου και όταν μας δοθεί η ευκαιρία θα ξεκινήσουμε τις εμφανίσεις μας για την παρουσίασή τους”\nΠοιά είναι η πρώτη σας Μουσική ανάμνηση; Γεννήθηκα και μεγάλωσα σε ένα νησί με πολλή μεγάλη μουσική παράδοση τη Ζάκυνθο. Οπότε από τα πρώτα μου μουσικά ακούσματα θα μπορούσα να πω είναι οι επτανησιακές καντάδες.\nΜε ποιόν Μουσικό θα θέλατε να βρεθείτε επί σκηνής; Υπάρχουν πολλοί εξαίρετοι και ταλαντούχοι μουσικοί στο χώρο που θα ήθελα να έχω την τύχη να συνεργαστώ μαζί τους για παράδειγμα ο Θέμης Καραμουρατίδης και ο Γιάννης Χριστοδουλόπουλος από τη νέα γενιά. Έχω βέβαια την τύχη επί σκηνής να βρίσκομαι ήδη με πολύ ταλαντούχους και έμπειρους μουσικούς όπως ο μαέστρος μας Φώτης Ματζαρίδης.\nΠεριγράψτε μας τη μέχρι σήμερα πορεία σας στη μουσική. Υπήρξαν επιρροές καθοριστικές θετικές ή αρνητικές; Θα μπορούσα να πω ότι είναι ένας δρόμος σχεδόν ρομαντικός. Έχω την ευτυχία να μπορώ να κάνω τις δικές μου επιλογές στα τραγούδια που θέλω να ερμηνεύω και τις live εμφανίσεις όπως εμείς θέλουμε να παρουσιάζονται. Τα εύσημα για τις θετικές και μόνο επιρροές θα πρέπει να δοθούν για τη στήριξη και καθοδήγηση τους, στους Φώτη Ματζαρίδη, Στράτο Αλημπατέ που είναι ο στιχουργός αλλά και manager της μουσικής μας παρέας, αλλά και στη δασκάλα μου τη μοναδική Σοφία Βόσσου.\nΣας “τρομάζει” η επιτυχία ή η αποτυχία; Καθόλου. Είναι αναπόσπαστο κομμάτι του ενός από το άλλο. Είναι σαν το καλό και το κακό, δεν γίνεται να υπάρχει το ένα χωρίς το άλλο.\nΠοιά είναι η άποψή σας για τα μουσικά τηλεοπτικά talent show; Θεωρώ ότι είναι μια εφήμερη δημοσιότητα που μπορεί να σου σταθεί ακόμη και εμπόδιο. Κρίνεσαι για μια στιγμή σου είτε καλή είτε κακή. Συνηθίζεις σε ένα πλασματικό κόσμο που δεν έχει καμία σχέση με το πραγματικό κόσμο. Οι εμπειρίες που θα δεχθείς επί σκηνής είναι εκείνες που θα καθορίσουν την εξέλιξη μας ως καλλιτέχνες.\nΜια συνεργασία που ονειρεύεστε; Είμαι ανοικτός σε πολλές συνεργασίες. Έχω ιδιαίτερη αδυναμία στις γυναικείες φωνές μας, οπότε ένα ντουέτο με την Ελεονώρα Ζουγανέλη ή την Νατάσσα Μποφίλιου.\nΥπάρχουν μάνατζερ στην Ελλάδα που μπορούν να βοηθήσουν την πορεία ενός μουσικού; Δε μπορούμε να συγκρίνουμε τους δικούς μας managers με εκείνους του εξωτερικού που αντιμετωπίζουν μια τεράστια μουσική βιομηχανία. Εγώ έχω την τύχη να έχω στο πλευρό μου τον Στράτο Αλημπατέ που πασχίζει και εκέινος με τη σειρά του για το κοινό μας όνειρο και έχει καταφέρει πολλά μέχρι τώρα για μας.\nΠοιά είναι τα μελλοντικά μουσικά σας σχέδια; Θα κυκλοφορήσουμε άμεσα το πρώτο μας album σε φυσική μορφή που θα περιέχει τραγούδια από φίλους και συνεργάτες που σημάδεψαν την πορεία μου και όταν μας δοθεί η ευκαιρία θα ξεκινήσουμε τις εμφανίσεις μας για την παρουσίασή τους.\nΚοινωνία και υποχρεωτική καραντίνα. Ποια κατά τη γνώμη σας θα είναι η επόμενη ημέρα του «απεγκλωβισμού»; Ήταν μια συλλογική απόφαση πιστεύω. Έγινε για το καλό όλων μας και ιδιαίτερα για τους ανθρώπους που αγαπάμε με όλα τα αρνητικά που μπορεί να επιφέρει μια τέτοια κατάσταση. Οι Έλληνες όπως μας έχει διδάξει η ιστορία έχουν μάθει να προσαρμόζονται στις εκάστοτε καταστάσεις και να γίνονται μια μεγάλη οικογένεια σε περιόδους κρίσης.\nΠολιτισμός και κορωνοϊός. Άλλο ένα «χτύπημα» για τον πολιτισμό ή μια «ευκαιρία» για πολιτιστική επικοινωνία μέσω του διαδικτύου; Κάθε νόμισμα έχει δύο όψεις. Σαφώς και είναι πολύ μεγάλο πλήγμα για τους περισσότερους καλλιτέχνες που έχουν αποφασίσει να ζήσουν από την τέχνη τους. Αναφορικά με την επικοινωνία μέσω του διαδικτύου είμαι λίγο διχασμένος ως προς την «ευκαιρία» άλλες φορές την αναζητούμε και άλλες πάλι όχι.\nΩς καλλιτέχνης, άνθρωπος του πολιτισμού, τι θα προτείνατε για την εύρυθμη αλλά και κοινωνικά ασφαλή διεξαγωγή των προσεχών συναυλιών, θεατρικών παραστάσεων και εκδηλώσεων; Πιστεύω ότι θα έπρεπε να διεξαχθούν κανονικά. Οι εκάστοτε επιχειρηματίες και διοργανωτές μπορούν να βρουν τον τόπο να γίνουν οι εκδηλώσεις με ασφαλή τρόπο για παράδειγμα δύο άτομα ανά τέσσερις θέσεις κλπ για το θέατρο και η αποφυγή της λεγόμενης «αρένας» όσων αφορά ειδικά τις συναυλίες. Πολλή έξυπνη ιδέα είναι οι δοκιμασμένες παλαιότερα, drive in εκδηλώσεις σε ανοικτούς χώρους.\nΟ καλλιτέχνης επιβραβεύεται με το χειροκρότημα και το εύγε. Ανησυχείτε για ενδεχόμενο οικονομικό αδιέξοδο; Όταν αποφασίζεις να κάνεις αυτό το επάγγελμα γνωρίζεις ότι μπορεί να μην έχεις την τύχη να ζήσεις αποκλειστικά και μόνο από αυτό. Είναι ένα ρίσκο που το παίρνεις βάζοντας σε προτεραιότητα την ηθική ικανοποίηση και μετά την υλική.\nΤα θέατρα, οι μουσικές σκηνές, οι gallery και οι πολιτιστικοί χώροι πιστεύετε θα επαναλειτουργήσουν την επόμενη ημέρα; Είναι πολύ νωρίς να μιλήσουμε για την «κανονικότητα» της επόμενης μέρας. Είναι πολύ λογικό και κατανοητό ότι ακόμη και να άνοιγαν με την άρση των μέτρων τα παραπάνω, ο κόσμος θα δίσταζε να πάει. Πιστεύω θα χρειαστεί χρόνος να προσαρμοστούμε στην κανονικότητα μας.\nΣύντομο βιογραφικό σημείωμα Ο Δημήτρης γεννήθηκε στις 02 Φεβρουαρίου 1986 στη Ζάκυνθο. Από μικρή ηλικία παρακολούθησε μαθήματα θεωρίας της μουσικής και τραγούδησε στη χορωδία μαθητικών εκδηλώσεων. Έχει συμμετάσχει σε αφιερώματα με μελοποίηση στίχων των δύο μεγάλων ποιητών του νησιού Διονύσιο Σολωμό και Ανδρέα Κάλβο, σε μελοποίηση Μάνου Χατζιδάκι και Μίκη Θεοδωράκη.\nΤον Δεκέμβριο του 2018 κυκλοφορεί το τρίτο single με τίτλο «Σιωπή» σε μουσική Φώτη Ματζαρίδη και στίχους Στράτου Αλημπατέ.με το οποίο ολοκληρώνεται η τριλογία των τραγουδιών του Στράτου και του Φώτη, ενώ παράλληλα παρουσιάζει την μουσική παράσταση «Μεγάλες Αγάπες» στην Αρχιτεκτονική. Τον Νοέμβριο του 2019 συνεργάζεται με τους ηθοποιούς Χρυσοβαλάντη Κωστόπουλο και Γεωργία Σηκοπέτη και με την μοσυική επιμέλεια του Φώτη Ματζαρίδη ανεβάζουν την μουσικοθεατρική παράσταση 3 Ways to Love για 5 Κυριακές στο Μπαράκι της Διδότου.\nTo 2020 παρουσιάζει μια εμφάνιση με full band στο Σταυρό του Νότου Club με guest τη Σοφία Βόσσου.\nΜουσική: Φώτης Ματζαρίδης – Στίχοι: Στράτος Αλημπατές https://www.youtube.com/watch?v=bAKbP03SHH8 https://www.youtube.com/watch?v=Je6XcwMKWDA\n• «Ιστορία μιας αγάπης… όλα τα όμορφα όλα τ’ άσχημα» –\n• «Ένας μονόλογος φυγής» –\n• Συναυλία στο Αγκίστρι με διοργάνωση του Δήμου Αγκιστριού, στις 22 Αυγούστου\n• Συναυλία στο Αχίλλειον – Ribas για το σύλλογο ΦΛΟΓΑ 27/9\n• «Με μια προσευχή»\n• Μουσική εκδήλωση ΟΙ.ΟΜ.ΚΩ με φιλανθρωπικό χαρακτήρα 29/11/2015\n• «Έλα σε μένα» – Μουσικοθεατρικη παράσταση σε σκηνοθεσία/ Μουσική επιμέλεια Μιχάλη Τρανουδάκη (Andaman 25/12 έως-28/02).\n• 4η συναυλία του Μικρού Πολυτεχνείου “Νέοι Στιχουργοί Στο Φως” με τη στήριξη του Κόκκινου 105,5, – Γυάλινο μουσικό θέατρο στις 24/1/2016 – συμμετοχή στην παρουσίαση του κομματιού «Αφέντης Θεός» σε μουσική του Δημήτρη Μαραμή και στίχους Μανόλη Τσιλιβάκου.\n• «Αφιέρωμα Μελοποιημένης Ποίησης» Θέατρο Μελίνα Μερκούρη υπό την διεύθυνση του δήμου Ιλίου. (21 Μαρτίου 2016).\n• ‘’Δύο συγγραφείς ..για την αγάπη και την αλληλεγγύη» συμμετοχή στην παρουσίαση των βιβλίων των συγγραφέων Άννας Νικολαΐδη και Εύας Πετροπούλου Λιανου στο βιβλιοπωλείο ΙΑΝΟΣ (16 Απριλίου)\n• «Έρωτας σαν παραμύθι» – Στέκι της Διδότου (Μαϊος 2016)\n• «Δημήτρης – Σύλβια & Φώτης » – Μicrasia Holybar Gazi (Ιούνιος 2016) – συμμετοχή με τη Σύλβια Ευθυμίου.\n• «Ένα πιάνο μια φωνή» – Μicrasia Holybar Gazi (Ιούλιος 2016)\n• «Ένας Κόκκινος Μήνας»\n• «Κάθε που γεμίζει το Φεγγάρι»\no Holywood Stage (Ιανουάριος – Φεβρουάριος 2018)\n• «Live at Music Box» Μουσικό Κουτί (Ιούλιος 2018)\n• «Μεγάλες Αγάπες»\n• «3 Ways to Love” μουσικοθεατρική παράσταση\n• «Δημήτρης Βοζαΐτης – Σοφία Βόσσου\nΠροηγούμενο άρθροΓιάννης Φιλιππίδης: «Η μυρωδιά σου στα σεντόνια μου» – μυθιστόρημα\nΕπόμενο άρθροΚασσάνδρα Δημοπούλου: “Ανοιχτή επιστολή προς τους Έλληνες Ελεύθερους Επαγγελματίες Καλλιτέχνες και Δημοσιογράφους”\nΔημητρης Μακκας: “Καριέρα και επιτυχία είναι να φτάσεις σε μια ηλικία...\nJAMES H. BARRON: “Ο άνθρωπος κλειδί”


Η ΣΦΗΚΑ: Υπάρχει μια κοινωνική πλειοψηφία στις ΗΠΑ που θα στήριζε μια αριστερή πολιτική εδώ και τώρα\nΥπάρχει μια κοινωνική πλειοψηφία στις ΗΠΑ που θα στήριζε μια αριστερή πολιτική εδώ και τώρα\nΣυνέντευξη στον Νίκο Κιούση\nΣυναντήσαμε τον εκδότη του Jakobin, Baskar Sunkara, στα γραφεία του περιοδικού στο Μπρούκλιν της Νέας Υόρκης\nΛίγες μόνο μέρες έμειναν από τις εκλογές στις ΗΠΑ, το αποτέλεσμα των οποίων λίγο πολύ έχει δρομολογηθεί υπέρ της Κλίντον. Δεν είναι δύσκολο να αντιληφθεί κανείς ότι έχουν ένα διαφορετικό άρωμα αυτές οι εκλογές, δεδομένων των φαινομένων Σαντερς και Τραμπ τα οποία ανέδειξαν μία διαφορετική στάση της κοινωνίας απέναντι στις παραδοσιακές δυνάμεις των ρεπουμπλικάνων και των δημοκρατικών. Ο Δρόμος ξαναβρέθηκε με το περιοδικό Jakobin και τον εκδότη του Bhaskar Sunkara σε μία προσπάθεια να καταλάβουμε το κλίμα που επικρατεί στην αμερικανική κοινωνία, τα επόμενα βήματα των προοδευτικών δυνάμεων αλλά και την προσπάθεια του ίδιου του περιοδικού. Το περιοδικό Jakobin είναι γέννημα θρέμμα των νέων κινημάτων που αναπτύσσονται τα τελευταία χρόνια στις ΗΠΑ και έχει στόχο την ανάπτυξη των ιδεών της αριστεράς σε ευρύτερα ακροατήρια. Πάνω από 1.000.000 ανθρωποι επισκέπτονται την ηλεκτρονική του εκδοχή ενώ μετράει πάνω από 20.000 συνδρομητές του εντύπου.\n-Τι το διαφορετικό φέρνει στην επιφάνεια η προεκλογική καμπάνια για τις επερχόμενες εκλογές σε σχέση με το παρελθόν;\nΘα έλεγα ότι παρατηρούμε την πόλωση της αμερικάνικης πολιτικής σκηνής ανάμεσα σε έναν κεντρώο πόλο και μια λαϊκιστική δεξιά, με τέτοιο τρόπο που δεν υπήρχε πιο παλιά στις ΗΠΑ. Την ίδια στιγμή έχουμε την ανάδυση ενός ριζοσπαστικού σοσιαλφιλελεύθερου ρεύματος, το οποίο εκπροσωπήθηκε από την καμπάνια του Bernie Sanders. Οπότε πιστεύω ότι το πραγματικό ερώτημα είναι εάν η τάση που εμφανίστηκε στους κόλπους του δημοκρατικού κόμματος αλλά και γύρω από αυτό, αυτή του αριστερού φιλελευθερισμού (σ.σ Ο Βernie Sanders πήρε πάνω από 13 εκατ ψήφους), θα επιβιώσει κάτω απ΄τους όρους της Κλίντον, την οποία θεωρώ σχεδόν σίγουρο ότι θα κερδίσει. Είναι σχεδόν απίθανο να κερδίσει ο Τραμπ, τόσο λόγω του εκλογικού συστήματος των ΗΠΑ, όσο και γιατί δεν είναι και τόσο καλός υποψήφιος. Θα έλεγα ότι το πρόβλημα με την αμερικανική πολιτική ζωή είναι ότι η αριστερά είναι στο περιθώριο εδώ και πάρα πολύ καιρό και τώρα που επανήλθε, αν υποχωρήσει ξανά, θα επαναφέρει την πόλωση ανάμεσα στο κατεστημένο κέντρο και την λαϊκιστική δεξιά. Θα μπορούσα να παρομοιάσω αυτήν την κατάσταση με την περίπτωση της Γαλλίας και του Λαϊκού Μετώπου της Λεπέν, όπου παρόλο που δεν πρόκειται να κερδίσει σε εκλογές, θα βρίσκεται συνεχώς στον δεύτερο γύρω και το κυριότερο, θα μετατοπίζει την σφαίρα της δημόσιας συζήτησης προς τα δεξιά με συνέπεια ακόμα και κεντρώοι πολιτικοί να μιλούν σαν ακροδεξιοί. Το πρόβλημα με την αριστερά θα ήταν να εγκαταλείψει την κριτική προς τον «κλιντονισμό». Εγώ στρέφω την προσοχή μου περισσότερο εκεί, κάτι που δεν κάνει το μεγαλύτερο κομμάτι στης αριστεράς, θεωρώντας σαν πρώτιστο καθήκον την συγκρότηση ενός λαϊκού μετώπου απέναντι στον Τραμπ και σε δεύτερο χρόνο την στροφή της προσοχής στην Κλίντον. Υπάρχει αυτό το άγχος (να χτυπηθεί ο Τραμπ), αλλά με βάση ότι θεωρώ δεδομένη την ήττα του, το στοίχημα είναι το αν θα μπορέσει να κερδηθεί ο τραμπισμός σαν φαινόμενο μακροπρόθεσμα\n-Τι μεταβολές πιστεύεις ότι αντανακλούν φαινόμενα όπως αυτό του Σάντερς και του Τραμπ στην αμερικανική κοινωνία; Έχει να κάνει με το γεγονός ότι μεγάλα κομμάτια της κοινωνίας “νιώθουν” ότι βρισκόμαστε στο τέλος της παντοκρατορίας των ΗΠΑ;\nΚαταρχάς θα έλεγα ότι είναι δύο αρκετά διαφορετικά φαινόμενα για να τα βάζεις σε σύγκριση. Πιστεύω ότι αντανακλούν αλλαγές στα δύο μεγάλα κόμματα τα οποία εκπροσωπούν διαφορετικές μερίδες του κεφαλαίου, τις οποίες ακολουθεί και ένα διαφορετικό κομμάτι κόσμου. Από την μια μεριά έχουμε το δημοκρατικό κόμμα το οποίο είναι κόμμα του κεφαλαίου και το οποίο κάθε τέσσερα χρόνια προσποιείται ότι δεν είναι και ότι έχει κάνει έργα για την κοινωνική πολιτική. Το φαινόμενο Σάντερς υποδηλώνει την ύπαρξη ενός δυναμικού στην βάση του δημοκρατικού κόμματος αλλά και γύρω από αυτό το οποίο είναι διατεθειμένο να υποστηρίξει μια ευρύτερα αριστερή ή σοσιαλδημοκρατική πολιτική. Και αυτό συνδυάζεται με ένα δυναμικό έξω από το κόμμα των δημοκρατικών το οποίο έχει τις ίδιες διαθέσεις, κυρίως νέων ανθρώπων. Όλοι αυτοί βρήκαν μία φωνή διαμέσου του Σάντερς, ο οποίος και κόντεψε να κερδίσει το χρίσμα των δημοκρατικών. Ο βαθύς μηχανισμός των δημοκρατικών διείδε αυτή την τάση, επέτρεψε αυτές τις απόψεις αλλά κινητοποιήθηκε και άμεσα για να μην επιτρέψει στον Σάντερς να αναλάβει τα ηνία του κόμματος. Από την άλλη πλευρά το ρεπουμπλικάνικο κόμμα χρησιμοποιεί την ακροδεξιά του πτέρυγα και ένα υπερσυντηρητικό κομμάτι της κοινωνικής του βάσης, μέρος του οποίου σχετίζεται με το κόμμα του τσαγιού, για να πετύχει διάφορα πράγματα, όπως την διάλυση του κοινωνικού κράτους. Αλλά δεν φαντάζονταν ποτέ ότι θα μπορούσε αυτό το κομμάτι να κερδίσει την ηγεμονία, πόσο μάλλον έναν υποψήφιο. Αυτό που έχει ενδιαφέρον είναι ότι κάθε μαζικό, προοδευτικό μπλοκ δυνάμεων, εκτός της άκρας αριστεράς, υποστηρίζει την Κλίντον. Το ίδιο κάνουν και όλες οι μερίδες της μεγαλοαστικής τάξης. Αυτό το παράδοξο, που η αριστερά στην Ευρώπη δεν θα μπορούσε να αντιληφθεί, έχει να κάνει με το γεγονός ότι στην Αμερική δεν έχουμε ένα πραγματικό κομματικό σύστημα,αλλά κάτι που μοιάζει με κομματικό σύστημα σε μια πιο άμορφη και ρευστή εκδοχή του. Και αυτό οφείλεται στην ιστορική αποτυχία του εργατικού κινήματος και της Αριστεράς να συγκροτήσουν ένα μαζικό εργατικό κόμμα με σαφές και οριοθετημένο ιδεολογικοπολιτικό στίγμα. Πιστεύω λοιπόν ότι όλη αυτή η σύγχυση και το περίεργο κλίμα που επικρατεί οφείλεται σε αυτό το ιστορικό κενό.\n-Υπάρχει η αίσθηση ότι η άρχουσα τάξη των ΗΠΑ δεν έχει πλέον μία συγκεκριμένη στρατηγική για το που θέλει να πάνε τα πράγματα και από την άλλη μεριά αναδύονται μαζικά κινήματα που παίζουν αποσταθεροποιητικό ρόλο. Ποια είναι η άποψή σου;\nΠιστεύω ότι στην πραγματικότητα το κατεστημένο δεν είχε ποτέ στρατηγική. Προσπαθούμε μερικές φορές να βρούμε μία σύνδεση σε αυτά που κάνουν οι ιμπεριαλιστές αλλά δεν κάνουν κάτι άλλο από το, σε κάθε περίσταση, να υπερασπίζονται τα συμφέροντά της τάξης τους. Προσπαθούν να έχουν ευελιξία ώστε να έχουν τον έλεγχο στα πράγματα. Έτσι λοιπόν αυτό που ξέρουν τώρα είναι ότι ο Τραμπ δεν κάνει για τη δουλειά και άρα είναι κακός για την σταθερότητα, την οποία η άρχουσα τάξη θεωρεί και την πιο σημαντική. Και πιστεύω ότι τα έχουν καταφέρει καλά στο να καλλιεργήσουν τον φόβο ενάντια στον Τραμπ, με την βοήθεια των ΜΜΕ. Η Χίλαρι είναι μία κακή υποψήφια που δεν εμπνέει κανέναν. Θα νικήσει όμως άνετα ακριβώς γιατί έχουν καταφέρει να δημιουργήσουν αυτό το αντι-Τραμπ κλίμα. Όσον αφορά στα κοινωνικά κινήματα στις ΗΠΑ, νομίζω ότι έχουν μεγαλοποιηθεί κάπως, κυρίως γιατί ότι συμβαίνει στις ΗΠΑ γίνεται γνωστό γρήγορα σε διεθνή κλίμακα. Έπαιξαν βασικό ρόλο και σε αυτό τα ΜΜΕ. Αυτό δεν σημαίνει ότι δεν είχαν θετικό πρόσημο, αλλά ήταν σχετικά μικρά σε κλίμακα κοινωνικά κινήματα. Αυτό που έχει σημασία είναι, ότι έχουν γίνει κάποια θετικά πράγματα, όπως το κίνημα Black lives Matter και αυθόρμητα κινήματα της μεσαίας και εργατικής Τάξης. Το κίνημα BLM είναι ακτιβιστικό και οι ηγέτες του προέρχονται από τη Μεσαία Τάξη. Κάποιοι ηγέτες αυτού του κινήματος, έχουν καλύτερη πολιτική από άλλους και κάποιοι άλλοι είναι αποσυνδεδεμένοι από τη κοινωνική βάση αλλά εκκινούν από το να εκφράζουν τον κοινωνικό θυμό, όπως πχ ενάντια στην αστυνομική βία. Η κοινωνική προέλευση των ηγεσιών του κινήματος αυτού είναι δύσκολο να αντιμετωπίσει τις αντιφάσεις των προβλημάτων πχ που έχουν οι έγχρωμοι και η απόρριψή τους από το κράτος και των γενικότερων προβλημάτων της κοινωνίας. Αυτό θα λυνόταν κάπως αν υπήρχε μια πιο μεγάλη κοινωνική βάση να το απαρτίζει, κάτι το οποίο υπήρχε σε φάσεις του κινήματος αλλά όχι σε όλη τη διάρκειά του. Το φαινόμενο Sanders κατά κάποιο τρόπο, είναι πιο σημαντικό από τα υπόλοιπα κινήματα, γιατί συσπείρωσε εκατομμύρια πολιτών εκτός της παραδοσιακής αριστεράς.\n-Πιστεύετε ότι το κίνημα Sanders άφησε κάποιο πιο μόνιμο στίγμα στην αμερικανική κοινωνία;\nΑυτό που απέδειξε το φαινόμενο Sanders είναι ότι έχουμε μια πιθανή κοινωνική πλειοψηφία. Βασικά μια μεγάλη πλειοψηφία των Αμερικανών θα μπορούσε να στηρίξει εκλογικά μια σοσιαλδημοκρατική ατζέντα. Ο κόσμος δεν είναι εξοικειωμένος με αυτήν και δεν έχει ακούσει ποτέ στη ζωή του για πολιτική εκφρασμένη με ταξικούς όρους.\n-Αν πάρουμε και σαν δεδομένο ότι ο Sanders αποκαλεί τον εαυτό του Σοσιαλιστή..\nΟ Sanders είναι οπαδός του Bernstein. Δεν υπάρχει κάποιος οπορτουνίστικος λόγος να αυτοαποκαλεστεί κάποιος σοσιαλιστής. Τουλάχιστον στην πολιτική ζωή των ΗΠΑ! Και το γεγονός ότι μπορεί να κερδίσει κάτι τέτοιο είναι πολύ ενθαρρυντικό παρά το γεγονός ότι δεν έχουμε τα εργαλεία, τα μέσα, τη δομή για κάτι τέτοιο. Δεν έχει αφήσει λοιπόν κάτι πίσω πέρα από το γεγονός ότι μία τέτοια πολιτική μπορεί να κερδίσει στις ΗΠΑ. Υπάρχει ένα ακατέργαστο υλικό, στις ηλικίες κάτω των τριάντα, που ανήκει πιο αριστερά από το Κέντρο. Υπάρχει μια πλατιά Σοσιαλδημοκρατία αυτή τη στιγμή. Προφανώς και θέλω κάτι πιο αριστερό από την σοσιαλδημοκρατία. Αλλά μια τέτοια κοινωνική βάση είναι πιο πιθανό να μετακινηθεί σε πιο ριζοσπαστικές θέσεις. Θεωρώ ότι το Εκλογικό Σώμα που ψήφισε Sanders, είναι μια καλύτερη βάση για να αναπτυχθεί κάτι τέτοιο τα επόμενα 15 χρόνια από το Εκλογικό Σώμα που στηρίζει τον Τραμπ. Αλλά αυτοί έχουν καλύτερα μέσα και καλύτερη δομή να επηρεάζουν τους ψηφοφόρους τους, ενώ από το φαινόμενο Σάντερς δεν έμεινε κάτι χειροπιαστό. Για αυτό αμέσως μετά τη νίκη της Κλίντον χρειάζεται να δημιουργήσουμε μια αριστερή αντιπολίτευση που θα της ασκεί πίεση. Αν κερδίσει ο Τραμπ δεν το συζητάμε θα είναι μία καταστροφή. Θα πάμε πίσω μία δεκαετία. Θα δούμε λοιπόν τι θα γίνει αν κερδίσει η Κλίντον. Τώρα αναγκαστικά είμαστε σε μία θέση αναμονής.\n-Ας μιλήσουμε λίγο για το πολύ ενδιαφέρον εγχείρημα του Jacobin. Πώς βλέπετε το μέλλον του στις νέες συνθήκες;\nΑυτή τη στιγμή το περιοδικό έχει 20.000 συνδρομητές και πολύ περισσότερο κόσμο που το παρακολουθεί διαδικτυακά, περίπου 1 εκ το μήνα. Αλλά δυστυχώς η αύξηση της εμβέλειας δεν πάει λογαριθμικά οπότε προσπαθούμε να μην κάνουμε μεγαλεπήβολα σχέδια. Το πιο σημαντικό είναι ότι έχουμε μία ιδεολογική αναφορά στο μαρξισμό. Όλοι όσοι γράφουν στο Τζάκομπιν την έχουν, αλλά προσπαθούμε να αποφύγουμε τα στερεότυπα των αντίστοιχων εντύπων αριστεράς. Από την έκδοση μέχρι και τον τρόπο που γράφουμε. Πολύς κόσμος στην Αμερική δεν έχει γνωρίσει τις ριζοσπαστικές πολιτικές για να τις απορρίψει, οπότε προσπαθούμε να τις παρουσιάσουμε σε ευρύ κοινό. Προσπαθούμε να αποφύγουμε τον κινηματισμό και να μείνουμε στην ουσία των ζητημάτων. Μπορεί να είναι προβληματικός ο όρος αλλά προσπαθούμε να είμαστε κάπως “φυσιολογικοί”. Και να αποφύγουμε το φαινόμενο που υπάρχει σε αρκετά αριστερά έντυπα στην Ευρώπη που μπορεί σε μια παρελθοντική φάση να είχαν κάποια αναφορά σε κόσμο, να νομίζουν ότι υπάρχουν και ότι κάνουν κάτι ενώ επί της ουσίας να προωθούν ένα συγκεκριμένο σχήμα ιδεών με ένα συγκεκριμένο μοτίβο. Οπότε θέλουμε να απευθυνθούμε σε μεγαλύτερα ακροατήρια από αυτά της κλασικής αριστεράς χωρίς να αλλάξουμε πολιτική. Το αντίστροφο είναι πολύ εύκολο αλλά ποιο το νόημα;


Aσφάλεια των καταναλωτών - εντατικοποίηση online προσπαθειών για την απόσυρση επικίνδυνων προϊόντων από την αγορά της ΕΕ - ΕυρωΖΩΗ\nΑρχική ΕυρωΝΕΑ Aσφάλεια των καταναλωτών – εντατικοποίηση online προσπαθειών για την απόσυρση επικίνδυνων προϊόντων...\nΤο 2016 τα παιχνίδια ήταν η κατηγορία προϊόντων με τις περισσότερες κοινοποιήσεις (26 %), ακολούθησαν δε τα μηχανοκίνητα οχήματα (18 %), τα είδη ένδυσης, τα κλωστοϋφαντουργικά προϊόντα και τα είδη μόδας (13 %). Όσον αφορά τους κινδύνους, το 2016 ο κίνδυνος τραυματισμού ήταν ο συχνότερα κοινοποιηθείς (25 %), ακολούθησε δε ο χημικός κίνδυνος (23 %).\nΤα περισσότερα επικίνδυνα προϊόντα που κοινοποιήθηκαν στο σύστημα προήλθαν από χώρες εκτός ΕΕ. Η Κίνα αναφέρθηκε ως χώρα καταγωγής για το 53 % (1.069) των προϊόντων που κοινοποιήθηκαν. Σημειώθηκε μείωση κατά 9 ποσοστιαίες μονάδες σε σχέση με τον αριθμό των προειδοποιήσεων για προϊόντα από την Κίνα, από 62 % το 2015 σε 53 % το 2016.Τα επικίνδυνα προϊόντα ευρωπαϊκής προέλευσης αντιπροσώπευαν 468 κοινοποιήσεις (23 %). Το 2016 σε 102 κοινοποιήσεις (5 %) αναφέρθηκαν οι Ηνωμένες Πολιτείες και σε 53 κοινοποιήσεις (2,6 %) αναφέρθηκε η Τουρκία ως χώρα καταγωγής. Για 158 κοινοποιηθέντα προϊόντα (8 %) η καταγωγή είναι άγνωστη.\nΠροηγούμενο άρθροΕκδήλωση για την 60η Επέτειο των Συνθηκών της Ρώμης\nΕπόμενο άρθροΗμερίδα: “Επιστήμη, Τεχνολογία, Πειραματικό”!


Μαξιλάρι Θηλασμού Πάντα Velvet – O,τι καλυτερο για το ΜΩΡΟ ΜΟΥ\nΜαξιλάρι θηλασμού με υποαλλεργικό γέμισμα. Διαθέτει ένα κρυφό, ασφαλές φερμουάρ για να αφαιρείται το κάλυμμα του μαξιλαριού για να πλυθεί ξεχωριστά. Βοηθά τον θηλασμό διευκολύνοντας και την μητέρα και το μωρό. Το μαξιλάρι είναι διπλής όψης, μία πλευρά βαμβακερή και μία VELVET – ένα μαλακό, πολυτελές ύφασμα που έχει μία όμορφη κατάληξη και μία μοναδική μαλακή και λαμπερή εμφάνιση. υποαλλεργικό γέμισμα.\nΜαξιλάρι Θηλασμού Πάντα Velvet ποσότητα\nΔιαστάσεις: 60 x 40 x 15 cm (+/-2 cm)


Πάρτε το άλογο έξω από τη βροχή\nΤι είναι το άλογο βροχής:\n"Η λήψη του αλόγου από τη βροχή " ή "η λήψη του αλόγου από τη βροχή " είναι μια δημοφιλής έκφραση στα πορτογαλικά, που σημαίνει να σταματήσουμε κάτι, να εγκαταλείψουμε τις προθέσεις, να χάσουμε τις ψευδαισθήσεις σας.\nΌταν κάποιος χρησιμοποιεί την έκφραση "αφαιρέστε το αδιάβροχο", αυτό σημαίνει ότι ο άνθρωπος δεν πρέπει να περιμένει να συμβεί κάποιο συμβάν: "Αν νομίζετε ότι θα καθαρίσω το δωμάτιό σας, μπορείτε να βγάλετε το άλογο από τη βροχή!"\nΣτα αγγλικά υπάρχει μια παρόμοια έκφραση που είναι "μην κρατάτε την αναπνοή σας" : Πιστεύετε ότι έρχεται στο κόμμα σας; Μην κρατάτε την αναπνοή σας! "Νομίζεις ότι έρχεται στο κόμμα σου;" Μπορείτε να πάρετε το άλογο από τη βροχή!\nΤον 19ο αιώνα και έως ότου το τρένο έφτασε στο υψηλό επίπεδο δημοτικότητάς του, το άλογο ήταν ο πιο πρακτικός και κοινός τρόπος μεταφοράς. Ήταν ένα μέσο που είχε πολλά πλεονεκτήματα και το ένα ήταν να γνωρίζει πόσο ένας επισκέπτης σκόπευε να μείνει στο σπίτι του. Όταν ο εν λόγω επισκέπτης έφτασε και έδεσε το άλογο μπροστά από το σπίτι, σήμαινε ότι η επίσκεψη θα ήταν σύντομη. Ωστόσο, αν πήρε το άλογο σε κάποιο μέρος πιο προστατευμένο από τη βροχή και τον ήλιο, αυτό σήμαινε ότι η επίσκεψη θα πάρει σίγουρα χρόνο.\nΕκείνη την εποχή, διατηρώντας το άλογο (στο στάβλο, για παράδειγμα) χωρίς την άδεια του ιδιοκτήτη του σπιτιού, υπήρξε μια πολύ σοβαρή έλλειψη εκπαίδευσης και επομένως συνήθως οι επισκέπτες έφυγαν από το άλογο στο μπροστινό μέρος του σπιτιού. Σε ορισμένες περιπτώσεις, όταν ο οικοδεσπότης ήταν ευχαριστημένος με την παρουσία του επισκέπτη του και ήθελε να παραμείνει για λίγο περισσότερο, του είπε να "βγάλει το άλογο από τη βροχή" και να το βάλει σε ένα πιο προστατευμένο μέρος. Το λέγοντας αυτό, ο ιδιοκτήτης του σπιτιού έλεγε στον φιλοξενούμενο του να εγκαταλείψει την ιδέα να φύγει γρήγορα. Με την πάροδο του χρόνου, η έκφραση έχει αποκτήσει ευρύτερο νόημα, και σημαίνει να παραιτηθεί από οποιοδήποτε σκοπό. Το άλογο κέρδισε επίσης το μειωτικό, το οποίο αποτελεί ένδειξη ειρωνείας στην έκφραση.


Ο Έρικσεν θέλει Ίντερ\nΑρχική σελίδαΕΞΩΤΕΡΙΚΟΟ Έρικσεν θέλει Ίντερ\nΓιάννης Λουκάκης - 4:13:00 μ.μ.\nΤην αποχώρηση του από την Τότεναμ θέλει άμεσα όπως δήλωσε ο Κρίστιαν Έρικσεν καθώς προσπαθεί να πείσει την ομάδα να τον αφήσει να φύγει προτού κλείσει η μεταγραφική περίοδος.\nΟ Δανός ποδοσφαιριστής βρίσκεται στην Τότεναμ από το 2013 μη έχοντας καταφέρει να κερδίσει κάποιον τίτλο,συμμετείχε όμως την περασμένη σεζόν στον τελικό του Τσάμπιονς Λιγκ που ήταν ο πρώτος στην ιστορία της ομάδας.\nΑποτελεί αναμφιβολα έναν από τους καλύτερους και πιο ποιοτικούς παίκτες της ομάδας,όμως το γεγονός ότι τη φετινή σεζόν δεν είναι στα βασικά πλάνα της ομάδας(ακόμη και πριν φύγει ο Ποτσετίνο)τον αναγκάζει να έχει τάσεις φυγής καθώς θέλει να είναι σε μία ομάδα που να παίζει.\nΣύμφωνα με πληροφορίες μετά τον σημερινό αγώνα της Τότεναμ απέναντι στη Νόριτς έχει κανονιστεί ήδη συνάντηση του ατζέντη του ποδοσφαιριστή με τον πρόεδρο του συλλόγου ώστε να τελείωσει άμεσα το συγκεκριμένο ζήτημα καθώς ο χρόνος πιέζει.


Το «τουρνουά του Τάκη» στο Λουτράκι! ~ Loutrakiblog.gr\nΤο «τουρνουά του Τάκη» στο Λουτράκι!\nΔύο χρόνια συμπληρώθηκαν στις 21 του περασμένου Μαϊου από του επί σειρά ετών τεχνικού διευθυντή υποιδομών της ΠΑΕ Ατρόμητος Τάκη Μιχαλέτος και το τουρνουά του Δικτύου Σχολών Ατρόμητου που γίνεται πλέον θεσμός και αφιερώνεται στη μνήμη του επιστρέφει...\nΑπό τις 26 μέχρι τις 29 Ιουνίου το πανέμορφο Λουτράκι ντύνεται στα χρώματα του Ατρόμητου για να φιλοξενήσει το «3ο Τουρνουά Ατρόμητος Soccer Schools».\nΜε σύνθημα «Ποδόσφαιρο-Άθληση- Διασκέδαση» εννέα ομάδες σε δύο ηλικιακά γκρουπ (Παιδικό και Παμπαιδικό) θα απολαύσουν ένα 4ημερο με το υψηλό επίπεδο που εγγυάται ο Ατρόμητος!.\nΘα συμμετέχουν οι εξής ομάδες: ΑΟ Μυκόνου, Πανλευκάδιος, Ελλάς Βέλου, Νέα Αθλούπολη Κορίνθου, ΑΟ Τσιλιβή, Ευκλείδης Μεγάρων,Παναργειακός, Τέλος Άγρας Γαργαλιάνων και βέβαια ο Ατρόμητος.\nΤο τουρνουά θα διεξαχθεί υπό την αιγίδα του Δήμου Λουτρακίου-Περαχώρας-Αγίων Θεοχώρων και χορηγοί είναι οι εταιρίες: ΕΤΕΚΑ, ΝΙΚΕ, Βίκος Cola. Την ιατρική της φροντίδα θα προσφέρει η Γενική Κλινική «Ταξιάρχαι».\nΗ τελετή λήξης θα πραγματοποιηθεί την Τετάρτη 28 Ιουνίου και ώρα 20.00 στο «Θώδειο» δημοτικό στάδιο Λουτρακίου. Τη οργάνωση του τουρνουά έχει ο Υπεύθυνος του Δικτύου Σχολών Τόλης Αποστόλου.


Something Digital: Webtops: Ό,τι κάνατε μέχρι σήμερα στον υπολογιστή σας, τώρα και Online!\nΕίναι το μέλλον της πληροφορικής ή απλά μια νέα τάση; Σε λίγα χρόνια θα το μάθουμε! Προς το παρών το SD σας παρουσιάζει τα δημοφιλέστερα Webtops (μερικοί τα αποκαλούν και WebOS) που θα βρείτε στο internet. Μερικά από αυτά ίσως σας λύσουν τα χέρια.\nΘυμίζει λιγάκι διανομή Linux. Με μια απλή δωρεάν εγγραφή στην υπηρεσία έχετε στη διάθεσή σας 1GB χώρου (εξομοίωση σκληρού δίσκου), Εφαρμογή διαχείρησης ηλεκτρονικού ταχυδρομείου, κατάλογο επαφών, επεξεργαστή ιστοσελίδων, 2 domains για να ανεβάσετε το δικό σας blog, ΙΜ που υποστηρίζει MSN, Mp3 Player, Εφαρμογές γραφείου, RSS Reader και άλλα πολλά…\nΤο Desktop2 σας δίνει ακόμη τη δυνατότητα εκτέλεσης των προγραμμάτων της σουίτας εφαρμογών Open Office. Δυστυχώς οι εφαρμογές τρέχουν σε απομακρυσμένο μηχάνημα και είναι κάπως δύσχρηστες και αργές σε απόκριση. Ωστόσο φορτώνουν αμέσως χωρίς δυσκολία και μπορείτε να τις εκμεταλλευτείτε 100%.\nΘυμίζει Google έτσι; Δεν είναι όμως! Το Goowy έχει ένα αρκετά πιο προσεγμένο περιβάλλον, ωστόσο δεν έχει σοβαρές εφαρμογές που τρέχουν online. Μπορείτε να δοκιμάσετε την εφαρμογή χωρίς να χρειαστεί να γίνετε μέλος σε αυτήν. Υποστηρίζει 1GB χώρου, Email Client, Επαφές, Ημερολόγιο, File Browser αλλά και παιχνίδια.\nΑρνητικό του είναι ότι μερικές φορές χάνεται εντελώς η αίσθηση του webtop και ο χρήστης νομίζει ότι βρίσκεται μπροστά σε μια απλή ιστοσελίδα HTML.\nΜια ακόμη ολοκληρωμένη πρόταση. Το περιβάλλον εργασίας μοιάζει αρκετά με αυτό των Windows. Έτσι θα βρείτε παράθυρα όπως “Ο Υπολογιστής μου» και «Τα Έγγραφά μου». Μπορείτε να τρέξετε τις αξιόλογες εφαρμογές γραφείου Ajax13 μέσα από τα Ajax Windows, χωρίς popup παράθυρα ή άλλες ενοχλήσεις. Στο desktop θα βρείτε ακόμη εφαρμογές της Google, Zoho, Picnic Photo Editor, Meboo IM Client, Gizmo Call, έναν browser (τώρα πόσο έξυπνο είναι να τρέχεις browser μέσα από έναν browser είναι άλλο θέμα). Στο Ajax13 Windows υπάρχουν οι απαραίτητες εφαρμογές που χρησιμοποιείτε καθημερινά, όπως Mail Client, Calendar, Music Player, Picture Manager κλπ.\nΕνδιαφέρον παρουσιάζει η ύπαρξη ειδικής εφαρμογής για τον συγχρονισμό του webtop με τα Windows. Με λίγα μόνο κλικ μπορείτε να ενημερώσετε το Ajax13 με τις αλλαγές που έχουν γίνει στα αρχεία του υπολογιστή σας. Έτσι μπορείτε να μεταφέρετε τα περιεχόμενα των φακέλων Τα Έγγραφά μου, Οι Εικόνες μου, Οι Επαφές μου, Η Μουσική μου, Τα Αγαπημένα μου, ακόμη και τους ήχους ή το wallpaper που υπάρχει στα Windows σας!\nΣυνολικά το Ajax13 είναι μια από τις καλύτερες λύσεις (αν όχι η καλύτερη). Αν ήταν λιγάκι πιο γρήγορο και αν υποστήριζε κι άλλους browser (πέρα από τον Firefox) τότε ίσως να ήταν η καλύτερη εφαρμογή του είδους.\nΤι θα λέγατε για ένα webtop που τρέχει ακόμα και σε κινητό τηλέφωνο; Κορυφαίο έτσι; Το Glide διαφέρει λιγάκι από τις άλλες υπηρεσίες. Θα λέγαμε ότι εισάγει ένα νέο τρόπο επικοινωνίας με τις εφαρμογές που δεν έχει άμεση σχέση με το σημερινό desktop.\nΗ υπηρεσία είναι δωρεάν και σας προσφέρει 2GB για να αποθηκεύσετε τα δεδομένα σας. Το μόνο που χρειάζεται από σας είναι να δημιουργήσετε έναν λογαριασμό. Δείτε τη λίστα με τα κινητά που υποστηρίζουν την υπηρεσία.\nΟι παραπάνω εφαρμογές επαναλαμβάνουν τα λάθη που είχαν κάνει κάποτε οι πρώτοι κατασκευαστές λειτουργικών συστημάτων. Δεν αρκεί ένα ικανό OS, αλλά ένα OS που θα είναι ανοιχτό στον οποιονδήποτε! Ένα OS που θα μπορεί ο καθένας να προγραμματίσει για(/σε) αυτό.\nΑυτό είναι το μεγάλο goal του YouOS. Δεν είναι απλά ένα webtop αλλά ένα ολοκληρωμένο OS που τρέχει στον browser σας και που μπορεί ο καθένας μας να συμμετέχει σε αυτό. Δυστυχώς θα χρειαστεί αρκετό καιρό για να ωριμάσει και να μπορέσει να φτάσει τις υπόλοιπες εφαρμογές του είδους…\nΞεχωρίζει για την πληρότητά του! Είναι Open Source και υποστηρίζει μια αρκετά μεγάλη γκάμα εφαρμογών. Το περιβάλλον του είναι ιδανικό, αφού αισθάνεσαι ότι τρέχεις Unix μέσα από τον browser! Στο EyeOS θα βρείτε File Manager, εφαρμογές γραφείου, παιχνίδια (μπορείτε να παίξετε το θρυλικό Sonic the HedgeHock σε μια επιτυχημένη παραλλαγή του), FTP Client, Notebook, Mail Client, Αριθμομηχανή, RSS Reader, Επαφές, Ημερολόγιο, ακόμη και Task Manager.\nΕπέλεξα να παρουσιάσω μόνο ένα δείγμα από τα webtops που κυκλοφορούν ελεύθερα στο internet. Μια πολύ καλή λίστα με 45+ webtops μπορείτε να βρείτε στο σε αυτό το post.\nΚατηγορίες: Λειτουργικά Συστήματα, Software, Web\nέχεις πολύ καλές πηγές! δεν το ήξερα καν... τέτοια θα έπρεπε να γράφουν και στα περιοδικά. πχ δες το pcmag έχει χαλάσει πιστεύω, πολύ τελευταία ενώ παλιά ήταν ενδιαφέρον...\nΜπράβο για την πληρότητα των πηγών του άρθρου, και την αναλυτική σου παρουσίαση (δεν είναι βέβαια το πρώτο που έχεις κάνει,έχεις αποδείξει αρκετές φορές το συγγραφικό σου ταλέντο).\nΠραγματικά μου αρέσει να διαβάζω τέτοια άρθρα από bloggers. Σημαίνει ότι τα blog δεν έχουν να ζηλέψουν μερικές φορές τίποτα από τα περιοδικά του χώρου (άσε που η ενημέρωση είναι πιο γρήγορη, και όχι με ενός μήνα αργοπορία).\nΣας ευχαριστώ για την υποστήριξη. Χαίρομαι που όλη η προσπάθεια που κάνω έχει μια κάποια απήχηση.\nΤο άρθρο συνεχίζεται, καθώς τα webtops είναι ένα μεγάααλο θέμα.\nΝα δεις που κάποτε τα blogs και γενικά το internet θα ξεπεράσουν τον πατροπαράδοτο τύπο. Μπορεί να αργήσει αλλά κάποτε θα γίνει.\nΤο εύχομαι και το πιστεύω. Γιατί όταν ο όγκος των πληροφοριών γίνει ακόμα πιο μεγάλος ,τότε τα πατροπαράδοτα περιοδικά θα μοιάζουν πρωτόγονα...\nΕκτός και αν βγει το ηλεκτρονικό χαρτί μαζικά και τα περιοδικά το γυρίσουν σε site επί πληρωμή ,χωρίς φυσική παρουσία (αν και μάλλον χλωμό το κόβω...)\nΜου έδωσες ιδέα για ακόμη ένα post!\nΒασικά είναι και το θέμα της αξιοπιστίας με τα blogs. Το τελευταίο τεύχος του RAM έχει ένα σχετικό άρθρο...\nΓενικά όμως πιστεύω ότι το internet θα περάσει τα περιοδικά κάποτε. Όλα έχουν μια ημερομηνία λήξης. Τώρα πότε...


Κώστας Αποστολάκης | Kostas Apostolakis\nΑρχική Κώστας Αποστολάκης\nΟ Κώστας Αποστολάκης αγωνίζεται ως αμυντικός και ομάδα του είναι ο Παναιτωλικός.\nΣε ενίσχυση στα μετόπισθεν στοχεύει ο Παναιτωλικός με μια ακόμη μεταγραφή του. Παίκτης του και επίσημα είναι ο Κώστας Αποστολάκης που υπέγραψε συμβόλαιο συνεργασίας δύο ετών. Ο 22χρονος ακραίος αμυντικός προηγουμένως ανήκε στον ΑΠΟΕΛ, ενώ έχει αναδειχτεί από τον Παναθηναϊκό.\n“Ο Κώστας Αποστολάκης υπέγραψε σήμερα συμβόλαιο διάρκειας δύο ετών με τον Παναιτωλικό. Γεννήθηκε στις 28.05.1999 και αναδείχτηκε από τα τμήματα υποδομής του Παναθηναϊκού. Έκανε ντεμπούτο στην επαγγελματική ομάδα σε αγώνα κυπέλλου στο γήπεδο Παναιτωλικού τον Οκτώβριο του 2018. Το 2020 εντάχθηκε στον ΑΠΟΕΛ από τον οποίο έμεινε χθες ελεύθερος και συμφώνησε με την ομάδα μας”.\nΚώστας Αποστολάκης: Το Who is Who\nΟ Κώστας Αποστολάκης γεννήθηκε στις 28 Μαΐου του 1999 στην Αθήνα. Ξεκίνησε την ενασχόληση με το ποδόσφαιρο από τα τμήματα υποδομής του Παναθηναϊκού. Πέρασε στην πρώτη ομάδα του το 2017 και μέσα μια τριετία ο νεαρός αμυντικός κατέγραψε 13 συμμετοχές. Έφυγε εκτός συνόρων στην Κύπρο για λογαριασμό του ΑΠΟΕΛ το 2020, όπου σε μια σεζόν έπαιξε σε 7 επίσημα ματς. Βασική του θέση είναι αυτή του δεξιού μπακ.\n2021- ΠΑΝΑΙΤΩΛΙΚΟΣ 0 /\n2020-2021 ΑΠΟΕΛ 7 / 0\n2017-2020 ΠΑΝΑΘΗΝΑΪΚΟΣ 13 / 0\n2019- ΕΛΛΑΔΑ U21 4 / 0\n2018 ΕΛΛΑΔΑ U19 4 / 0\n2017 ΕΛΛΑΔΑ U18 3 / 0\n2015 ΕΛΛΑΔΑ U17 7 / 0\n2015 ΕΛΛΑΔΑ U16 2 / 0